Beste mundu bat posible dela biziki sinisten dute - Eskoriatza - Goiena.eus\nImanol Beloki 2017-05-26 13:03\nIaz, Aste Zapatistan txikientzako izandako ekintza batean.\nEskoriatzako Aste Zapatistaren hamazazpigarren edizioa izango da aurtengoa. Urtero moduan, EskoZap taldeko kideek aste osoko egitarau zabala antolatu dute, ekintza ezberdinez beteta egongo dena; hala ere, egun handia ekainaren 17koa izango da.\nEkainaren 12tik ekainaren 17ra bitartean kolorez jantziko da Eskoriatza. Izan ere, EskoZap Chiapasen aldeko taldeko kideek antolatzen duten Aste Zapatistaren 17. aldia izango da aurtengoa.\nKontzientziak pizteko eta beste mundu bat posible dela adierazteko, urtero moduan, ekintza ezberdin ugari izango dira herrian. Hala, Aste Zapatistaren bitartez, herrialde hartako kulturaren zatitxo bat herrira iristea dute helburu antolatzaileek. Horrekin batera, gizartearen kontzientzia soziala sustatu nahi dute: hausnarketa, errespetua, herrialdeen arteko elkartasuna, kritika eraikitzailea, lankidetza… bultzatuta.\nEskoZap elkartearen hasierak\n1994an Iurre Romaretazabala eskoriatzarrak Chiapasera egindako bidaia batetik sortu zen elkartea; lehenengo urtean turista moduan joan zen; 1995ean, laguntza eskaintzera joan zen, bereziki, eta, hango muturreko pobrezia ikusita, ordutik gaur egunera arte urtero joan izan da hara lau hilabetez. Aste Zapatista jaia, berriz, 2000. urtea ezkero antolatzen da Eskoriatzan, eta urte hauetan guztietan hitzaldiak, tailerrak, kontzertuak, herri bazkari mexikarra, adin guztiei zuzendutako ikuskizunak, eta abar antolatu izan dituzte.\nAstelehenean, ekainaren 12an, Skipe bidez, bideo konferentzia egingo dute Ayotzinapako ikastetxe batekin, 2014ko irailean desagertu ziren 43 ikasle normalisten guraso batekin. 19:30ean izango da, kultura etxean.\nBestalde, egitarauan azpimarratzekoa den giza barraskiloa egingo dute Jose Arana eta Luis Ezeiza ikastetxeetako haurrekin. Hala, antolakuntzako kideek gonbidapena egin nahi diete herritarrei, aste osoan zehar egongo diren ekintzetan parte har dezaten, adin tarte guztietarako ekintzak egongo direlako, haurrentzat, nagusientzat…\n• Bideo konferentzia. 'Vivos los llevaron, vivos los queremos'. 43 ikasle normalisten desagerpena. Kultura etxean, 19:30ean.\n• Eskoriatzako eta munduko jolasak. Herriko Plazan, 18:00etan.\n• Hitzaldi-dokumentala. Errefuxiatuen kanpalekuetan izandako esperientziak. Hizlaria: Juan Carlos Fernandez, Zaporeak taldeko kidea. Kultura etxean, 19:00etan.\n• Whitting ikastaroa eta gazta porra. Herriko Plazan, 18:00etan.\n• Piñatak, udaberri paseoa Jose Arana egoitzakoekin, pala txapelketa, kontzertua. Herriko Plazan, 17:00etan.\n• Azoka, bazkari mexikarra eta kontzertuak. Herriko Plazan, 11:00etan.


Bizkaiko Eraikin eta Lokalen Garbiketako langile guztiak dei egiten ditugu ekintza-batasunaren alde egin dezaten, herrialde osorako garbiketa hitzarmen duin bat lortzeko | LAB SINDIKATUA\nEkintza Sindikala Bizkaiko Eraikin eta Lokalen Garbiketako langile guztiak dei egiten ditugu ekintza-batasunaren alde...\nLAB sindikatuan kezkatuta gaude. Kezkatuta gaude Bizkaiko Eraikin eta Lokalen Garbiketa Hitzarmenaren negoziazioa hartzen ari den noraezarekin. Negoziazioa hasi zenetik urtebete igaro denean, egoera larritu egiten ari da, akordio posible batetik oso urrun gaude eta nolabaiteko blokeoa sumatzen hasi da. Larritasun hori agerian geratu da azken bileran; izan ere, patronalek ez dute proposamen berririk ekarri.\nGarbiketa-hitzarmena Bizkaiko hitzarmen garrantzitsuenetako bat da, 11.000 langile baino gehiagoren lan-baldintzak arautzen dituen aterkia, alegia. Bere kasa uztea, egunero, uniformea jantzi eta ogia irabazteko etxetik irteten diren ehunka langile prekaritatera kondenatzea da.\nLAB sektore horren aldeko borroka eredugarri bat egitearen aldekoa da. Horrela erakutsi dugu hasieratik. Garbiketako langile guztien lan-baldintzak hobetzeko aktibazioaren, mobilizazioaren eta konfrontazioaren aldeko apustua egin dugu.\nBizkaiko garbitzaile guztientzako hitzarmen duin bat lortzeko konpromiso irmoa dugu, eta helburu horrekin mobilizatzen ari gara azarotik. Hitzarmen probintziala blokeatuta dago. Eta bada nor, blokeo hori dela eta, zentroetako akordioak lortzeari begira negoziazio propioak hasi dituena.\nKezkatuta gaude ikusten dugulako nola deitzen diren greba mugagabeak udaletan, museoetan, unibertsitateetan, etab. Baina kolektibo hauei ere garbiketa hitzarmena aplikatzen zaie. Urtebetetik negoziatzen ari garen hitzarmen bera aplikatzen zaie. Joan den azarotik mobilizatzera eraman gaituen hitzarmen bera aplikatzen zaie. Kide hauen borrokari balioa kendu barik, galdera bat: Zergatik ez borroka horiek guztiak batu?\nHitzarmen sektoriala lurzorua da, eta garbiketaren sektorean lan egiten dutenentzat gutxieneko baldintzak arautzen ditu. Udal-zentroak garbitzen dituzten soldatak ezartzen ditu, baina baita portalak garbitzen dituztenenak ere. Guggenheim museoa garbitzen dituztenen lan baldintzak arautzen ditu, baina baita goizeko 6etan banku-bulegoak garbitzen dituztenenak ere, nahiz eta ordu horietan oraindik gaua izan, nahiz eta inork ikusten ez dituen. Garbiketa-hitzarmena ez da gutxi batzuentzako hitzarmena, gainerako guztien hitzarmena baizik.\nBere kasa uztea, interes mediatiko handiagoa pizten duten lekuetan zentroko negoziazioak irekitzen diren bitartean, akats larria da. Sektorea banatzen jarraitzea eta gutxi batzuentzat hobekuntzak lortzea esan nahi duelako, beste guztietaz ahazten garen bitartean; plurienplegatuetaz, komiterik gabeko enpresetakoetaz, lurralde osoan zehar bajak betetzen dituztenetaz, ahazten gara bitartean.\nLABek dei egiten die sektore honetako langile guztiei ekintza-batasunaren alde, indarrak batzearen alde eta Bizkaia osorako garbiketa-hitzarmen duin bat lortzeko elkarrekin mobilizatzearen alde.\nAurrean dugu patronala, guri ezer ez emateko prest. Baina elkarrekin garatezinak gara. Batu gaitezen, areagotu ditzagun mobilizazioak, goazen denak batera lanzentroak hustu eta kaleak betetzera.


Iñigo Lavado sukaldariak jatetxe, bezero eta taxien arteko harremana aldatzeko ekimena proposatu du – Irunero\nPosted on 2020(e)ko abenduak 17 by Irunero\nIñigo Lavado sukaldariak jatetxe, bezero eta taxien arteko lotura berrasmatzeko proiektua aurkeztu du. Horrela, Txingudi badian janaria banatzeko metodo berria aurkeztu du Taxi Bidasoarekin elkarlanean. Ficoban Iñigo Lavadok duen jatetxea izan da ekimena martxan jarri duen lehen jatetxea, baina, laster ekimenera inguruko ostalaritza establezimendu gehiago batzea espero du Singular jatetxeko sukaldariak.\nOstalaritzaren azken itxialdiak iragarri zenetik, Iñigo Lavado sukaldariak abagunea aprobetxatu eta sektorea indartzeko aukera berrien bila ibili da. Era horretan, Irungo Ficoba erakustazokan kokatutako jatetxearen mugak zabaldu eta ostalaritzaren bigarren itxialdia bere sukaldea Gipuzkoako hiri ezberdinetan zabaltzeko aukera aprobetxatu du. Eskariak egun bateko aurrerapenarekin jaso ostean, emozioen sukaldea Donostia, Lasarte, Zarautz eta Urnietaraino iritsi da.\nOraingoan, beste urrats bat eman nahi izan du, ostalaritzaz gainera, inguruan kaltetutako sektoreak laguntzeko ekimena proposatuz. Kasu honetan, jatetxe, bezero eta taxien arteko erlazio aldatzea proposatu du sukaldariak, era honetan, Irun, Hondarribi eta Hendaian zerbitzua eskainiko du jatetxeen banaketa zerbitzu berria eskaintzeko. Iñigo Lavado sukaldariak azaldu duenez, “ostalaritzaren itxialdiek erakutsi didate guztiok elkar laguntzea funtsezkoa dela egoera konplexu hau gainditzeko”.\nHortaz, Taxi Bidasoako zerbitzuaren elkarlana funtsezkoa izan da proiektu berritzailea martxan jarri ahal izateko. Enrique Paule Taxi Bidasoako kontseilu errektoreko kideak azaldu duenez eskualdeko taxien sektoreak ilusio handiz ekin dio proiektu berri honi. “Helburua kalitatezko ostalaritza-zerbitzua eta kalitatezko taxi-zerbitzua batzea da”, azaldu du Enrique Paulek. Iñigok ideia aurkeztu bezain laster lanen jarri zirela azaldu du Taxi Bidasoako kontseilu errektoreko kideak, elkarbanatutako ilusio hori nola bideratu zezaken aztertzeko.\nSukaldari eta taxilariak lotzen dituen esperientzia berri honek oso funtzionamendu sinplea du. Bezeroek jatetxera eskaerak Whatsapp aplikazioa erabiliz bidaltzen dituzte, hau da, jatetxearekin zuzenean harremanetan jarriz. Bidalitako mezuan izena, helbidea, eskaera eta entregaren xehetasunak zehazten dira. Ordainketa, berriz, “Bizum” aplikazioa erabiliz egiten da. Eskaera prest dagoenean, taxiak bezeroarekin kontaktatzen du eskaria entregatzeko.\nIñigo Lavado sukaldariak azaldu duenez inguruan elkarlanerako formula berriak bilatzeko nahiak bultzatutako proiektua da, errealitate berrira egokitzeko ohiko moldeak berrasmatuz. “Orain arte faktoreen ordena jatetxea-bezeroa-taxia bazen, jatetxe-taxia-bezeroa ordenarengatik aldatzea proposatzen dugu”, adierazi du Singular jatetxeko sukaldariak. Era berean, sukaldarien proposamen gastronomikoak modu seguru eta erosoan bezeroen etxeetara hurbiltzeko modua izan nahi du.\nIzaera irekiko ekimena\nBultzatzaile gisa, Iñigo Lavadok Ficoban duen Singular jatetxea izan da ekimena martxan jarri duen eskualdeko lehen jatetxea. Proiektu berria abenduaren 7an aurkeztu zen eta abenduaren 8an jaso zituzten jatetxean enkarguak taxi bidez banatzeko lehen eskariak. Iñigo Lavadok jatetxearen Instagram kontuaren bitartez kontatu zuenez taxi bidez banatu zen lehen eskaria Hondarribitik egin zen eta janariaren prestaketa prozesua eta taxilarien inplikazioa erakutsi zuen. Jarraian, Hendaian ospatutako ezkontza baterako eskaria jaso zutela partekatu zuen sukaldariak.\nLavado sukaldaria ekimenaren bultzatzailea izan bada ere, proiektua eskualdeko gainontzeko ostalaritza establezimenduekin partekatzeko asmoa adierazi du. COVID-19ak eragindako pandemiaren ondorioz kontsumo ohiturak aldatu direla aprobetxatuz, eskualdeko beste ostalaritza establezimenduak banaketa sistema berri honekin bat egitera animatu ditu. “Eskualdea eta taxien sektorea suspertzeko modua izan daiteke”, gaineratu du sukaldariak. Ostalaritzaren itxialdian zehar proposatuko ideia izan arren, jatetxeek ohiko zerbitzuak berreskuratzen dituztenean ere zerbitzua hau eskaintzen jarraitzeko asmoa duela gaineratu du Iñigo Lavadok.\nHortaz gain, Ander Sarratea Ficobako zuzendari kudeatzaileak Singular jatetxeko sukaldariak martxan jarritako ekimena babestu nahi izan zuen. Horrela, Ficoba erakustazoka bat baino zerbait gehiago dela erakutsi nahi izan zuen, atzean ezkutatutako langile eta profesionaletan zentratuz. Pandemiaren eraginez Ficobaren jarduera geldirik dagoen une hauetan, elkarlana susta- tzen duten ekimen berritzaile hauen sorrera eskertzekoa dela adierazi du Ander Sarrateak.\nCOVID-19aren lehen olatuak ostalaritzaren lehen itxialdia eragin zuenetik Iñigo Lavado sukaldaria bere sektorea eta ingurukoak laguntzeko ekimen berrien bila ibili da. Ingurukoak laguntzeko grin horri esker eta Bidasoa Bizirik elkartearen laguntzari esker sortu zen “Gentes del Bidasoa” saioa. Bideo programa honen bitartez sukaldaritza ekintzailetzarekin elkartu nahi izan zituen Iñigo Lavadok, Ramon Aramburu laguntzarekin. Sukaldaritza saio baten ohiko formatutik aldenduz, bizipenak partekatu eta eskualdeko ekintzaileei ahotsa emateko modua topatu zuten. Saioaren lehen denboraldiak izandako arrakastari esker, bigarren denboraldiaren grabazioan murgilduta daude orain.\nIñigo Lavadori ez zaizkio ostalaritzaren sektorea berritu eta, era beren, indartzeko ideiarik falta eta osasun krisialdi garaian ere proiektu berriak aurkezteko gai dela erakutsi du. Denborak erakutsiko du, ordea, jatetxeak eta taxien arteko lotura berri hau noraino iritsiko den.\nPosted in ErreportajeakTagged Bezeroa, erreportajea, ficoba, Iñigo Lavado, irun, irunero, Jatetxea, Singular jatetxea, Taxia\nPlaiaundiko pisten lekualdaketa aurreikusten da Txenperenea eremuaren berrantolaketarako planean


Hegazkinen elektrifikazioa: aktuadore elektromekanikoak eta propultsio elektrikoa - Zientzia Kaiera\nAndres Mauricio Sierra, Edorta Ibarra, Iñigo Kortabarria, Jon Andreu, Joseba Lasa\nGaur egun, eraginkorrak diren eta ingurugiroa errespetatzen duten garraio-sistemen ikerketa eta garapena beharrezkoa da, batez ere kutsadura, aldaketa klimatikoa eta erregai fosilen eskasia direla medio.\nAireko garraioari dagokionez, Advisory Council for Aviation Research and innovation in Europe (ACARE) elkartearen helburua da % 80ko murrizketak lortzea nitrogeno oxidoen (NOx) isurketetan, eta % 20ko murrizketak lortzea CO2 isurketetan. Bestalde, Europar Batasuneko “Flightpath 2050” txostenean 2050erako % 75eko murrizketa proposatzen da helburu bezala, CO2 isurketei dagokionez, 2000. urteko isurketa-tasekin konparatuz. Horrez gain, % 90eko NOx kutsatzaileen murrizketa proposatzen da, eta baita ere % 65eko murrizketa hegazkinek sortzen duten zaratan. Hori guztia kontuan hartuta, elektrifikazio-maila altuak dituzten hegazkinak (MEA, More Electric Aircraft, ingelesez) kontsideratzen dira jarraitu beharreko paradigma.\nKonbentzionalki, lau sistema-mota nagusi erabiltzen dira hegazkinetan:\nMotorrek sortutako airea aprobetxatzen dute sistema pneumatikoek, hegazkinaren ingurugiroaren kontrola (presurizazioa eta aire girotua) eta hegaletako izotzaren aurkako sistemak gauzatuz. Aldiz, hegazkinaren eragintza guztiaz arduratzen dira sistema hidraulikoak: lurreratze-trena, balaztak eta hegaldirako kontrol-aktuadoreak, besteak beste. Bestalde, erregaiaren eta olioaren ponpaketaz arduratzen da sistema mekanikoa. Azkenik, argiztapen-sistemaz, entretenimendu sistemaz eta hegazkinaren elektronikaz arduratzen dira sistema elektrikoak. Sistema horiek guztiek hegazkinaren konbustiozko motorretatik edota turbinetatik jasotzen dute energia.\nHegazkin konbentzional baten eta MEA hegazkin bateko potentzia-iturrien eta sistemen alderaketak. (Irudia: Ziortza Guezuraga, artikuluaren orijinalak aldatuta).\nAldiz, MEA kontzeptuak sistema elektrikoek hegazkinetan duten protagonismoa handitzea proposatzen du. Hori da, propultsio-motorretik lau sistema mota elikatuta izan beharrean, MEAk proposatzen duena da iturri horretatik sorkuntza-elektrikoa bakarrik elikatzea. Horrela, sorgailu elektrikoak elikatuko ditu azpisistema guztiak. Era horretara, konpresore elektrikoek ordezkatuko dituzte sistema pneumatikoak, erregaiaren ponpaketa ponpa elektrikoen bidez gauzatuko da eta eragintza hidrauliko guztia aktuadore elektro mekanikoek (EMA, Electro Mechanical Actutator, ingelesez) ordezkatuko dituzte.\nGuzti horren helburua da sistema konbentzionalek dituzten desabantailak neurri batetan kentzea. Adibidez, eragintza hidraulikoari dagokionez, olio-banaketarako sistema bat behar da, handia eta pisutsua dena, eta sarritan isurketak sortzen dituena. MEA kontzeptuaren beste abantaila bat da sistema konbentzional bakoitza konektatuta duen kargaren potentzia maximoari erantzuteko diseinatuta dagoela. Hala ere, potentzia-mutur horiek ez dira aldi berean ematen; energia-iturriak sistema elektrikoan bateratuz, osagaien dimentsionamendu egokiagoa egin daiteke, hegazkinaren beharrizan errealetara hobeto egokituz. Ondorioz, hegazkinaren pisua eta bolumena nabarmen murriztu daiteke, erregai fosilen kontsumoa murriztuz. Horrez gain, komunitate zientifikoan adostasuna dago esatean ezinbestekoa dela hegazkinen propultsio-sistemen elektrifikazio partziala edo totala gauzatzea ere, hasieran aipatutako murrizketa-helburuak lortu nahi baldin badira\nElektrifikatu beharreko bi aplikazio kritiko nabarmendu daitezke hegazkinean: EMAk eta propultsio elektrikoa/hibridoa. Osagai horien kritikotasuna nabarmena da, sistema\nhorietan gertatutako hutsegiteek bidaiarien segurtasuna jartzen baitute arriskuan. Alde horretatik, motor elektrikoak eta potentzia-bihurgailuak dira sistema horien osagai nagusienetakoak. Horien hutsegite-tolerantzia hobetzeak sistema elektriko horien fidagarritasuna hobetzea dakar, sektore aeronautikoak eskatzen dituen segurtasun-mailak betetzeko. Lan honetan, potentzia sistema trifasikoen ordez hutsegite-tolerantzia handiagoa duten sistema polifasikoen ezarpena aztertu da, diren aukera ezberdinak esploratuz. Horien ikerkuntzan jarraituko dute autoreek, topologia horiek hegazkinetan integratzeko eta, kontrol-algoritmo aurreratuen bidez hutsegite-tolerantzia eta hutsegiteen ondorengo funtzionamendua optimizatzeko.\nSierra, Andres Mauricio; Ibarra, Edorta; Kortabarria, Iñigo; Andreu, Jon; Lasa, Joseba (2019). «Hegazkinen elektrifikazioa: aktuatzaile elektromekanikoak eta propultsio elektrikoa»;\nEkaia, 35, 2019, 257-275. (https://doi.org/10.1387/ekaia.19780)\nArtikuluaren izena: Hegazkinen elektrifikazioa: aktuadore elektromekanikoak eta propultsio elektrikoa.\nLaburpena: Gaur egun, elektrifikazio-maila altuak dituzten hegazkinak (MEA, More Electric Aircraft, ingelesez) kontuan hartzen dira aireko garraio ekologikoagoa, jasangarriagoa eta eraginkorragoa lortzeko. Alde horretatik, tradizionalak diren sistema pneumatikoak, hidraulikoak, eta mekanikoak sistema elektrikoengatik ordezkatu nahi dira, denborarekin, MEA kontzeptuaren helburuak lortzeko. Bi aplikazio elektriko nabarmentzen dira MEA motako hegazkinetan: aktuadore elektromekanikoak (EMA, Electro Mechanical Actuator, ingelesez) eta propultsio elektrikoa/hibridoa. Teknologia horien teknologiaren egoera garatzen da lan honetan, eta egileek EMA prototipo erreal batean lortutako emaitzak azaltzen dira. Horrez gain, sistema horien elementu nagusi diren potentzia-sistemak eta motor elektrikoak aztertzen dira, industria aeronautikoaren beharrizan zorrotzak direla-eta egokienak izan daitezkeen fase anitzeko topologietan zentratuz.\nEgileak: Andres Mauricio Sierra, Edorta Ibarra, Iñigo Kortabarria, Jon Andreu, Joseba Lasa\nAndres Mauricio Sierra Tecnalia Research and Innovationen dabil eta Edorta Ibarra, Iñigo Kortabarria, Jon Andreu eta Joseba Lasa UPV/EHUkoIngeniaritza eskolako Teknologia Elektronikoa Sailean dabiltza.\nArgitalpen-data: 2021/01/14 · Atala: Argitalpenak, Dibulgazioa


5.500 mintzalagun baino gehiago daude Euskal Herrian - Topagunea | Euskaltzaleen Topagunea\n> Berriak > Mintzapraktika > 5.500 mintzalagun baino gehiago daude Euskal Herrian\nUrtea hastearekin batera, aurten ere Euskal Herrian zenbat mintzalagun dauden jakin nahi izan dugu. Zuetako askok deia jaso zenuten eta berehala eman zenizkiguten datuak, beraz, lehenik eta behin, eskerrik asko!\nEgitasmo xumeak iruditu arren, talde polita osatzen dute mintzalagun, berbalagun, mintzakide, solaskide eta gainontzekoek… 5.500 lagun baino gehiago biltzen dira, astero, euskaraz aritu eta euskaraz gozatzeko! Urteotan izandako gorakada egonkorra dela esan genezake, azken lau urteetan ia bikoiztu delako mintzalagun kopurua.\nBadakigu zifrak zifra baino ez direla, eta etengabe aldatzen direla. Baina gure hizkuntzarekiko konpromisoa bizirik dagoela adierazten dute. Euskaltzaleen elkarteek, euskaltegiek eta udalek elkarrekin egiten duzuen lanari esker, eta norbanakoen ahaleginarekin, gero eta euskaldun gehiago daude gure kaleetan, eta gero eta euskara gehiago entzungo da herrietako taberna eta txokoetan.\nZorionak supermintzalagun guztiei!\n*Eta oraindik azken izen emate kanpainako bideoa ikusi ez duen despistaturik badago… hemen daukazue!\nTags: berbalagunak mintzakideak mintzalagunak mintzapraktika solaskideak solaslagunak\n← Antolatu nahi duzue "Irakurri, gozatu eta oparitu" zuen herrian?\nTOKIKOMen Batzar Nagusia, hilaren 22an →


Esteban Irusta Mallea: 'Baikortasuna' - Busturialdeko Hitza : Busturialdeko Hitza\nEsteban Irusta Mallea: 'Baikortasuna'\nBizitzaren aurrean bi bide desberdin aukera daitezke: baikorra eta ezkorra. Nahita edo nahi gabe, pertsona bakoitzak bide bat edo bestea hartzen du. Ez dakit baikorrak edo ezkorrak diren komunikabideetan lan egiten dutenak. Denetarik egongo da, zalantzarik gabe. Baina hainbeste berriren artean zeintzuk aukeratu jendaurrean azaltzeko? Zerikusi handia izango du ardura hori dutenen nortasunak. Munduan zehar, egunero, era guztietako gertaerak daude. Aukeraketa ez da samurra. Ardura handi da lan hori egiten dutenentzat. Gaurko komunikabideak munduko toki guztietan gertatzen diren berriak jasotzen dituzte. Batzuk oso gogorrak, ezkorrak, eta beste batzuk, oso baikorrak, oso alaiak, atseginak. Espainiako 36ko gerraren ondoren, 1952an agertu zen El Caso izeneko astekaria. Horretan gertaera gogorrenak, berezienak azaltzen ziren; beste astekarietan eta egunkarietan agertzen ez zirenak eta bere irakurleak, askotan, isilpean irakurtzen zutena. Gaur egun ez da behar El Caso bezelako astekaririk. Edozein egunkarik, edozein komunikabidek azaltzen du, behin eta berriz gainera, asperarazi arte, gertatzen diren kasu guztiak. Adierazpen-askatasunaren izenean, gertatzen den guztia ematen zaigu komunikabide guztietan, eta gertaera bera, mila aldiz entzutea edo ikustea tokatzen zaigu. Helduontzat, gogorregiak, ezatseginak, direnak ume eta gazteengan zein eragin duten jakitea interesgarria izango litzateke. Nagusioi ikusteko eta ez entzuteko gogoa ematen digute. Horrelako egoeretan, bakoitzaren ezkortasunak edo baikortasunak ez dauka zerikusirik. Beste interesak daude tartean, eta horien arabera zabaltzen dira eguneroko berriak. Ikus-entzuleengan eragin handia dute, zalantzarik gabe, baina gure eguneroko bizitzan gutako bakoitzak ere, gure portaeragaz eragin dezakegu inguruan bizi diren pertsonengan. Eta bakoitzeren baikortasunak edo ezkortasunak eginkizun handia du. Ezkorrak edo baikorrak izateko arrazoiak ez dira falta. Bakoitzaren izaerak eta inguruak zeresan handia du. Neurri handi baten, gure eskuetan dago bide bat edo bestea hartzea. Zein bide den egokiena inork ez du zalantzan jartzen. Baikor izatea inguru eta toki askotan ez da samurra. Kasu batzuetan desegokia ere izan daiteke. Baina oro har, abantaila asko ditu. Ezkortasunak, hitzak berak adierazten duen bezala, ez du laguntzen geure izaera onena kanporatzen. Askotan, bakoitzak dituen baloreak baliogabetzen ditu. Jakintsuen esanetan, dauzkagun ahalmenetik %8 bakarrik erabiltzen dugu. Beti esan da, eta egiaztatuta dago arlo guztietan, moralak, adoreak, kemenak duen eragina. Kirol mailan eguneroko esamesetan azaltzen da moralak duen eragina taldearen edo kirolari baten emaitzetan. Eta kirolarien artean gertatzen dena, gure bakoitzeko bizitzan gertatzen da. Bizitza bera ere, neurri baten, txapelketa bat da; txapelketa berezia, baina kirolekoa baino garrantzitsuagoa. Baikortasunak funtsezko eragina du dauzkagun baliabideak erabiltzeko, praktikan jartzeko, gizartearen mesedetan. Ez dugu pertsonaia ospetsu askok, historian zehar, izan duten eraginik izango. Baina ezin dugu gutxietsi gutako bakoitzak ahal duena. Neurri baten, denok gara irakasle, denok gara maisu,eta aldi berean, denok gara ikasle. Beti gabiltza ikasten eta irakasten. Konturatu gabe, beharbada, lan bikoitz hori egiten ari gara, gure inguruan sortzen ari den giroan. Askotan kritikatzen dugu (sarritan arrazoiz) gure agintariek, politikariek, irakasleek egiten duten lana. Baina, beti esan izan da, Herri bakoitzak merezi dituen agintariak dituela. Hau da, gutako bakoitzak ere baduela erantzukizun handi bat beraiek egiten duten lanetan.


Bideo emankorra Cantaloupe telebistarekin | Martech Zone\nGaur aurkeztu didate Kantaldia telebista Jo DiGregoryko batek sortutako bazkideetako batek. Kantalupearen atzean dagoen istorioa sinesgarria da eta merezi du begiratzea. Cantalupeko taldeak bere iritzia hartzen du lortzen saiatzen direnak, baina blog fenomenoa errepikatzen duen bideoarekin parekatuko nuke.\nCantaloupe ez da erabiltzaile interfaze dotorearekin edo bideo nahasketekin eta efektuekin sortutako bideoa. Horren ordez, Cantaluperen eredua edukia eta elkarrizketa funtsezkoak direla ziurtatzea da: sinesgarritasuna eta "istorioa" eraikitzea bideoak elkarrekin lotzeko eta jendea berriro ekartzeko. Cantaloupek bere 'bideosfera' modeloa du.\nBideoaren edukia ('kanalak') batzen duten guneak eraiki daitezke, modu honetan gune bakoitzeko ikusle bakarra baina antzekoa elkarren artean azal daiteke. Kantalupeak sustatzen du liga bideoak, ez bideo bakarra. Berriro ere, helburua ikuslea elkarrizketan mantentzea da, eta ez soilik buruan harrapatu baino adimena nahasten duen teknologia handiko produkzioa erakustea.\nBegiratu Cantaloupe telebista ulertzea orrialdea bere gunean. Esan zuten moduan:\nZuri, zure negozioari eta zure industriari buruzko istorioak.\nCantalupek bideoaren ahalmena erabiltzen du serendipitous erakargarriak harrapatzeko, "gertatzen den bezala" zuri buruzko istorioak Interneten indarra horiek pasatzeko ...\nEdukia ikusleei zuzendu eta neur daiteke. Bideo bakoitzaren "irakurlegoa" kontrolatu eta neur daiteke, jendeak gauza osoa ikusten duen edo hasieran erreskatatzen duen ikusteko. Oso gauza politak dira. Taldeak Bilaketa Motorraren baliabide batzuk ere ekartzen ditu teknologia erabiliz bilatzaileek merezi duten arreta ere lortuko dutela ziurtatzeko. Nahi izanez gero, horietako batzuk ikus ditzakezu Bideo aldizkariak baita.\nTeknologia oso merkea da gainera. Beti harritzen naiz zerbitzu horiek zenbateraino garestituko dituzun linean, Cantaloupek negozioa aldatu eta kostu horiek lurrean sartzeko aukera du, tartean ezer sakrifikatu gabe. Jonek esan zuen moduan, ez da kontatzen "Zeinen gustagarria den Flash botoia gunean, mezuaren kontua da!".\nZiurtatu egiaztapena Reality Series kantaldia berez egin zuen, oso liluragarria da.\nEsposizio gehiago jasoko dut Kantaldia telebista laster, Indianapoliseko Teknologia Konferentzia bat egongo delako hitz egingo dut teknologia erabiliko duena (gehiago etorriko dira ... abenduaren hasieran). Cantaloupe telebista hemen Indianapolisen ernetzen ikusten ditudan negozioetako asko bezalakoa da.\nOhiko haria Indianapolis Technology enpresek arazoa konpontzearen eta zurrumurruaren inguruan ez kezkatzen dutela da. San Joseko lehengusuei utziko diegu hori. Hemen sektore teknologikoa komunitate oparoa bilakatzen ari da eta gure burua antolatzen hasi gara. Zoragarria da horren parte izatea!\nIzenari dagokionez, Kantalupea, gertatu berri diren izen interesgarri horietako bat da ... Jon kantalean zulatzen ari zela, noski.\nTags: cantaloupekantaldia.tvjon digregory


Guernsey LLC Erantzukizun Mugatuko Konpainiaren eraketa\nGuernsey Erantzukizun Mugatuko Sozietatea (LLC) aparteko pertsona juridikoa da, eta honek propietateak izan ditzake, dirua mailegatu edo maileguan hartu, kontratuak eta auziak artxibatu ditzake eta auzitegietako auzitara jo dezake. Atzerritarrek akzio guztien jabe izan daitezke.\n2008 enpresen Gernikako Legeak LLC enpresan sortzen du beren eraketa, jardueretan eta likidazioan.\nGuernsey Erantzukizun Mugatuko Konpainiak (LLC) onura hauek izan ditzake:\n• Atzerriko jabetza osoa: Atzerritarrek akzioen% 100 eduki dezakete.\n• Zergak ez: Guernseyk ez du inolako zergarik ezartzen bere enpresei. Hala ere, AEBetako zergadunek eta errenta fiskal orokorraren menpe dauden beste batzuek errenta guztiak beren gobernuei jakinarazi behar dizkiete.\n• Erantzukizun mugatua: Akziodunen erantzukizuna ordaindutako akzioen kapital ekarpenera mugatzen da.\n• Barne sartzea: Negozio bakarra hartzen du inkorporaziorako.\n• Akziodun hautagaiak: LLCk akziodun hautagaiak erabil ditzake onuradunen pribatutasuna babesteko.\n• English: Guernesezen hizkuntza ofiziala ingelesa da.\nGuernsey Erantzukizun Mugatuko Sozietatea (LLC) Izena\nLLC-k beste negozio juridikorik ez duen beste izen juridiko bat hautatu beharko du Guernsey-n edo beste hainbeste, nahasmena sor dezan. Enpresen izenak CSP bidez erreserbatu daitezke.\nErantzukizun mugatuko sozietateek “Erantzukizun Limitatua” edo “Erantzukizun Mugatua” edo bere “Ltd” laburdurarekin amaitu behar dute.\nZerbitzu Korporazioko hornitzaile baimendu batek (CSP) baino ezin du Gernikako enpresa bat sartzeko beharrezkoak diren dokumentuak artxibatu. Eskaera formalarekin batera, Sozietateen Egoera aurkeztu behar da, bertan sortutako kide identifikatzaileek sozietatea sartu nahi dutela adieraziz. Gainera, sozietatearen Estatutuak konpainiak berak nola jokatzen duen araudia ezartzen du.\nEnpresen Erregistratzaileak enpresaren jarduera motaren berri eman behar du. Negozioen jarduera mota batzuek baimenak eska ditzakete, hala nola banku, zaintzaile, aseguru, finantza edo inbertsio zerbitzuak.\nGehikuntzak gehienez laneguneko egun bat behar du, baina kuota osagarriaren truke, 2 ordu baino ezin dira hartu. Erregistratzaileak ziurtagiria ematen du Erregistratzaileak oniritzia eman ondoren.\nAkziodunek erantzukizun mugatua dute sozietatea agortzen denean (likidatuta). Gainera, akziodunek konpainiaren zorrekiko duten erantzukizuna konpainiaren aktiboen balioa soilik da, kideen aktibo pertsonaletara hedatu gabe. Nolanahi ere, igorritako akzioren bat edo beste ordaindu ez bada, zenbateko hori hartzekodunaren erreklamazioen mende egongo da. Adibidez, akziodun batek 1,000 $ zor dio enpresari erabat ordaindu ez dituen akzioengatik, $ 1,000-ek hartzekodunen erreklamazioak izango ditu.\nEgoera Memoriala enpresaren konstituzioa deskribatzen du. Memorandum batek honela dio:\n• Erantzukizun mugatuko sozietatea dela;\n• Fundatzaileen izen-abizenak eta harpidetutako akzioen kopurua eta egungo balioa;\n• Ordaindutako akzioen zenbateko osoa eta partzialki ordaindutako akzioen bat sortzaileei eta zor diren zenbatekoak eman badira;\n• Enpresaren helburuetarako edozein muga.\nGuerneseko konpainiek helburu mugagabeak dituztela uste da, Memorandumenean muga agertzen ez bada.\nHarpidedun batek gutxienez Memoranduma sinatu beharko du.\nSozietateen Estatutuak konpainiaren araudia zehaztu zuen prozedurei eta barne kudeaketari buruz, akzioekin lotutako eskubideak barne. Memorandumak eta estatutuek akziodunen eta sozietatearen kontratu loteslea sortzen dute.\nLegeak eratutako enpresentzako agindutako artikuluak ezartzen ditu estatutuetan berariaz salbu. Enpresa batek edozein unetan alda ditzake bere artikuluak bere kideen gehiengoaren botoarekin ebazpen berezi batean, Estatutuak beste metodoren bat agintzen ez badu.\nGutxienez harpidedun batek Estatutuak sinatu beharko ditu.\nCSP askok gomendatzen dute hautagai korporatiboa erabiltzea dokumentu guztiak sinatzeko eta Erregistratzailean sartzeko. Erregistratzaileak onartu ondoren, hautagaiak akzioak transferitzen dizkie benetako jabeei. Horrek pribatutasuna ematen du Erregistratzailearekin aurkeztutako dokumentuetan.\nAgente egoiliarrak benetako jabeak nortzuk diren jakin behar du eta jabe onuradunen datuen erregistroa mantendu beharko du.\nAgente egoiliarrak dokumentu pribatu bat da jabe onuradunen identitatearen erregistroa. Hala ere, hautagaien esku dauden akzioak ez dira erregistroan jabe onuradunak zehatz-mehatz xehatu behar.\nKonfiantzaz egindako akzioek fidantzaren izena behar dute eta jabearen izenarekin eta helbidearekin batera jakinarazi beharko dira.\nEkintzaile bakar bat gutxienez LLC bat eratzeko behar da.\nLegeak akzioak balio berdinekin edo ez duten akzioak igortzea ahalbidetzen du.\nAkzioak erregistratutako akzio gisa eman behar dira eta akzioen ziurtagirien jaulkipena aukerakoa da. Eramaileen akzioak debekatuta daude. Zatiki akzioak onartzen dira.\nAkzio klase bat baino gehiago igor daitezke, akziodunek jaulkipenari baimena eman behar diote eta mugak ezarri ahal izango dituzte. Baimen hori 5 urte gehienez eman daiteke.\nEnpresa batek botorik gabeko akzioak eman ditzake. Gainera, konpainiek akzio klase desberdinak eman ditzakete dibidenduak, botoak eta banaketa amaitzeko eskubideetan.\nGutxienez zuzendari bat izendatu behar da LLC kudeatzeko.\nZuzendaria pertsona fisikoa edo korporazioa izan daiteke. Zuzendariak bertako bizilagunak izatea eskatzen ez den arren, ez bada izendatzen tokiko baimendutako agente lokala beharko da.\nZuzendariek sozietatea kudeatzen dute. Estatutuak jarraituz, zuzendari baten ahalmenak mugatu ditzakete.\nZuzendariek fidantza-betebeharra zor diete konpainiari. Konpainiak edozein konpromiso zuzeneko edo zeharkako interesa izan dezan, konpromisoa izan beharko du konpainiak.\nZuzendariaren konpainia baten zorrak erantzukizun pertsonalak ezar daitezke negoziazioan jardutean edo zentzuzkoa saihesteko kaudimenak saihesten dituenean, baina porrot egin du akatsa sortu duenean.\nZuzendarien kalte-ordainak baimendu daitezkeen arren, ezin diete zuzendari bati konpromisoa hartu, betebeharra, arduragabekeria edo konpainiarekiko konfiantza urratzea. Hala ere, konpainia batek aseguru poliza erosi dezake zuzendari baten erantzukizunak estaltzeko.\nEnpresa batek aukera du enpresako idazkari izendatzeko. Artikuluek idazkari baten egitekoak deskribatuko dituzte. Artikuluek hori egin ezean, zuzendariek betebeharrak definitu ditzakete. Zuzendari bakarra izendatu ahal izango da idazkari gisa.\nLLC bakoitzak tokiko erregistratutako agente bat izendatu behar du eta tokiko bulegoko helbidea mantendu behar du, agente erregistratuaren bulegoko helbidea izan daiteke.\nEgoiliar agentea tokiko egoiliar enpresako zuzendaria edo CSP baimenduna izan behar du. Agente erregistratu bat izendatzeko betekizunaren salbuespen bakarrak Guernesey Finantza Zerbitzuen Batzordeak edo aitortutako burtsetan zerrendatutako enpresak dira.\nNegozioak edo negozioak egin aurretik, hasierako zuzendariak izendatutako harpidedunak hasierako bilera bilera egingo du:\n• Tokiko egoitza sozialaren kokapena izendatzea;\n• Harpidedunen akzioak eta lehen akziodunak esleitu eta akzioen ziurtagiriak jaulkitzea (beharrezkoa izanez gero);\n• Onartu akzioen transferentziak;\n• Izena eman duen agentea izendatzea;\n• Bankariak izendatzea;\n• CSP batekin administrazio kontratu bat egitea (izendatu bada);\n• Finantza ekitaldia ezartzea; eta\n• Idazkari bat izendatzea (beharrezkoa izanez gero).\nUrteko Akziodunen Batzarrak\nSortu ziren lehenengo 18 hilabeteen barruan, urteko lehenengo batzar orokorra egin behar da. Hortik aurrera 15 hilabeteen barruan, urteko batzar orokorra egin behar da. Batzar orokorretara joaten direnen% 90% gutxienez urteko batzar orokorreko eskakizunaren inguruko edozein uko onartu beharko da.\nSozietatearen idazkariak akziodunen bilera bat deitu dezake edo gutxienez boto eskubideen% 10 duten akziodunek eskatuta.\nBilerak munduko edozein lekutan egin daitezke. Akziodunek telefono bidez parte har dezakete, artikuluak debekatzen ez badu. Artikuluek akziodunen partaidetzarako metodo ezberdinak eman ditzakete.\nEnpresek kontabilitate-erregistroak mantendu behar dituzte transakzio guztiak azaltzen dituzten eta konpainiaren egoera finantzarioa zentzuzko zehaztasunez erakutsi. Erregistroak gutxienez 6 urteetan gorde behar dira eta edonon gorde daitezke.\nEz dago kontuen edo kontuen egoeraren aurkezpen publikoa. Urteko kontabilitatea prestatu behar da konpainiaren benetako finantza egoera eta irabaziak eta galerak islatuz.\nUrteko auditoriak eskatzen dira honela definitutako enpresa txiki batentzat:\n• Aktiboko enpresa bat;\n• Lo dagoen enpresa; edo\n• 10 edo kide gutxiago duen enpresa.\nSozietateek beren erregistroan erregistratu behar dute akziodun, zuzendari, idazkari eta agente erregistratua zehaztuz. Hautagaiak eginiko akzioak ez dira erregistroan jabe onuradunak zehatz-mehatz xehatu behar. Erregistroa ez da publikoarentzat, baina akziodunen eta zuzendarien eskura egon behar du.\nPublikoko kideek erregistrora sartzeko eskaera egin dezakete sarbidea lortzeko xedea emanez, eta ukatu egiten bazaizkiete gerneseko auzitegiei eska diezaiekete auzitegiek erabaki dezaketen sarbidea eskatzea.


Andoni Egia Olaizola @@AndoniEgia\n15M mugimenduak indar handia hartu zuen Bartzelonan ere, elite ekonomiko eta politikoaren aurkako protesta gisa.\nFisika kuantikoak, fisikaren arloan egindako ekarpenez gain, subjektuaren eta objektuaren arteko egiturazko harremana utzi zuen agerian. Subjektuak objektua eraikitzen duela bistarazi, eta mundua ulertzeko erabiltzen zen gerturapen bakar eta absolutua zen metodo cartesiarra ezbaian jarri zuen.\nFeminismoak aspaldi azaleratu zuen gure begiraden partzialtasuna; kontzienteki betaurreko moreak jantzi, eta munduari patriarkatuak sortzen dituen botere harremanetatik begiratzea proposatu zigun. Egun, badakigu betaurreko morerik gabe, patriarkatuaren zentzu komunak ematen diola izena izanari, ez baitago begiralearen begietatik at existitzen den errealitaterik. Begiraleak eraikitzen du begiratzen duen hori. Arre edo so.\nKataluniako prozesu independentistak estatuko taula politikoa irauli du: Ilusioa, gorrotoa, nahasmena eta lilura barreiatu ditu estatuko zein Europako alderdi eta eragile gehienen artean, bereziki, arrazoi bat dela edo bestea dela, emantzipazioa helburu duten mugimendu politiko edo lurraldeetan.\nNahasmena nabarmena da estatuko ezker estatalista zein euskal subirautzazaleen artean, eta nago, nahasmen honek, 78ko erregimena eraisteko ireki zaigun aukera bertan behera utzi, eta erreakzio zentralista demofobikoari ateak irekiko dizkiola, parez-pare.\nNahasmen honen iturburua bi esparru politiko hauek prozesuari begiratu eta ulertzeko erabiltzen dituzten betaurrekoetan dago, zehazki, betaurreko horien kristalek daukaten kolore gorri-hori edo berde-txuri-gorrietan, hau da, subjektuak, objektua begiratzeko orduan daukan kokagune aprioristikoan. Batzuentzat –ezker espainiarzaleentzat– arazo dena, besteentzat –euskal subirautzazaleentzat– ezinbesteko baldintza da, eta badirudi biek ala biek muturren aurrean daukaten aukera galtzen ikusiko dutela, bakoitzaren “errealismo magikoak” liluraturik, eta burgesia katalana prozesuan egotearen arrazoiak arazotzat edo ezinbestekotzat ulerturik.\nZer pasa zen 10.000 lagunek parte hartu zuten 2011ko Diadaren, eta milioi bat eta erdi bildu zituen 2012koaren artean?\nAzken egunotan askotan entzun da “errealismo magiko” kontzeptua, batez ere Katalunian aldarrikatzen duten revolució dels somriures-aren inguruan aritzeko, eta batez ere, hain zabalduta dagoen uste horren ezinezkotasuna azpimarratzeko. Euskal Herrian ere errealismo magikoa oso hedatua dagoela dirudi, Katalunian gertatzen ari den independentzia prozesua ulertu eta bere alde egiteko garaian. Badakigu, jazotakoaren diagnostikoaren zehaztasuna dela ekiteko orduan gehien eragiten duen aldagaia. Eta nago, orain arte diagnostikoa egiterakoan elementu bakarra erabili dela, gure egitura politikoan nagusi dena: naziotasuna.\nGaldetu al du inork zein den arrazoia 2002an “Independentzia kontzeptu zaharkitua eta oxidatua da” esan eta Espainiako monarkia defendatzen zuen Artur Masek eta bere alderdiak independentziaren bandera hartu, eta prozesu honen buruan jartzeko? Galdetu al du inork zer pasa zen 10.000 lagunek parte hartu zuten 2011ko Diadaren, eta milioi bat eta erdi bildu zituen 2012koaren artean? Galdetu al du inork zer dela eta egon zen prozesua pikutara joatear CUPek ez zuelako Artur Más “President” izendatu nahi? Eta zer dela eta egon zen prozesua pikutara joatear CUPek ez zituelako inora ez zihoazen aurrekontuak onartu nahi? Axola al du? Axola al zaigu? Galdetuko al diegu?\nArtur Mas eta Nuria Gisbert helikopteroz iritsi behar izan ziren Parlamentura, murrizketen aurkako protesten ondorioz.\nEuskal errealismo magikoa alde batera utzi, ikurrinaren koloretako betaurrekoak erantzi eta independentzia prozesu honen erraien oinarri materialak identifikatu eta aztertzeko garaia da; umiltasunez, ulertzen ez dugula aitortu eta galdetzen hasteko momentua da honako hau. Bihar baino, gaur hobe.\nCUPeko militante Josep Manel Busqueta eta Pau Llonchek Crític egunkari digitalean argitaratutako hiru artikuluetan azaldu bezala, ekonomia kapitalistaren egiturazko krisi multidimentsional batean aurkitzen gara. Beren hitzetan, gure esparru geografikoan bederen, alternatiba liberal edo sozialdemokraten eskutik irteerarik ez duen krisi kapitalista da.\nAzken urteotan krisi ekonomiko honen ondorio politikoak parez-pare agertu zaizkigu, bai Europan zein AEBetan: ordura arteko hitzarmen sozialaren deuseztea, austeritate politiken bidez gertatu den pobreziaren hedatze izugarria eta estatuen subirautzaren desagerpena eraginez –Grezia da erakuslerik argiena–. Honen guztiaren ondorio argiak ditugu ultraeskuinaren igoera beldurgarria, Trump, Le Pen, Brexit, Poloniako gobernu arrazista eta abar. Okerrena da krisiari langile klaseak emandako erantzuna izan dela hori guztia.\nKatalunian ere krisi ekonomikoaren inpaktua oso latza izan zen –eta da–, hainbat faktoreren ondorioz: bere egitura produktibo desindustrializatua, kokapen geografiko periferikoa, estatu espainiarrean duen enkaje prekarioa eta bertako agintariek ezarritako politika neoliberal eta austerizidak. Azpimarratzekoa da CiUren gobernuak 2010eko hauteskundeak irabazi ondoren, krisiari erantzuteko hartu zituen erabakien norabidea. Murrizketak egin zituen ongizate estatuaren zutoin nagusietan, hala nola, hezkuntzan, osasunean, funtzionarioen soldatetan, eta hau guztia gainera, alderdiaren ustelkeria argitara ematen ari zen bitartean: Palau kasua eta %3-aren afera besteak beste.\nKatalunia eta bereziki Bartzelona ezagutzen duen edonorentzat ez da harrigarria izango horrelako murrizketek eragin zuten borroka zikloaren tamaina irudikatzea, aipatutako sektoreetako langileek piztutako borrokei –langile publikoen grebak, medikuen desobedientzia ekintzak kontsultak itxarongeletan egiten, hezkuntzako langileen greba eta protesta gogorrak– M15 mugimendua gehitu zitzaiolarik. Maiatzaren 15eko mugimendua ere ezinbesteko mugarria da egungo prozesua ulertzeko: plazetan hilabete luze eutsi, indarrak metatu, eta erregimen politiko-ekonomikoari hortzak erakutsi zizkion, Kataluniako kasuan, aturem el parlament ekintza masibo zein erradikalean egikarituz, murrizketa basatiak onartu behar zituen parlamentuko saioa blokeatuz eta Mas helikopteroz sartzera behartuz. Honek guztiak, elite ekonomikoen mesedetan kudeatzen ari zen krisi ekonomikoa, boteredunen krisi politiko bihurtu zuen, eta Kataluniako harreman sozial kapitalisten birsortze dinamika egonkorra ezbaian jarri zuen.\nDominazio harremanen bizirauteak behar duen legitimitate politikoa bukatu zen. Diskurtso, promesa eta marko berriak ezinbestekoak bihurtu ziren ordura arteko botere harremanek jarrai zezaten. Dominazio nazionalari aurre egiteak eragingo lukeen espainiarren kontrako talkaren, eta krisi kapitalistak eragiten duen klaseen arteko talkaren artean Kataluniako botere egiturek, politikoek batez ere, hautua egin zuten: Independentzia. Edo, independentzia prozesua. Prozesua batez ere, Processisme bezala ezagutu dena. Honek ahalbidetu dio PDeCATi –eta Masi JxSI inposatuz– jendartean ez zuen ordezkaritza eta indarra, erakundeetan mantentzea. Orain ulertzen al da zer pasa zen 2011ko eta 2012ko Diaden artean? Orain ulertzen al da zergatik ez zuen CUPek Mas presidente izendatu? Orain ulertzen al da zergatik ez zituen CUPek lehenengo aukeran aurrekontuak onartu? Orain ulertzen al da CUPek prozesuari egindako ekarpena?\nDuela 15 urte independentziazaletasuna %10aren bueltan zegoen herrialde honen independentzia prozesua hertsiki dago lotua krisi kapitalistak eragin dituen kontraesanekin, baita beroni eskaintzen zaizkion irtenbideekin ere.\nEspainiar ezkerzaleek ikusi nahi ez badute ere, eta euskal subirautzazaleek arrazoi marjinaltzat hartzen badute ere, duela 15 urte independentziazaletasuna %10aren bueltan zegoen herrialde honen independentzia prozesua hertsiki dago lotua krisi kapitalistak eragin dituen kontraesanekin, baita beroni eskaintzen zaizkion irtenbideekin ere. Eta ez balizko etorkizun batean, baizik eta hemen eta orain, prozesuaren alde burutu diren bi greba orokorrek (eta bide mozketek...), CNTk, CGTk eta CDRek hartu duten protagonismoak erakusten duten moduan. Edonola ere, azken hilabeteotan agertu den espainiarzaletasun berriaren klase konposizioak erakusten duen moduan, JxSí-ren bidez PDeCATek mantendu duen lidergoak galga jarri dio independentismoaren hazkundeari, identitate espainiarra duen langileriaren zati handi bat kanpoan geldiarazi, eta independentismoak %48a gainditzeko duen zailtasuna egiturazkoa bihurtu baitu, antzina PSUCek lideratzen zuen Bartzelonako gerriko gorria, C’s-en gerriko laranjarekin aldatuz.\nHau guztia gurera ekarriz, atera ditzagun ikasgaiak eta aprobetxa dezagun muturren aurrean agertu zaigun aukera. Utz diezaiogun elkartasun keinuak egiteari, eta ireki diezaiogun bigarren frente bat erregimenari. Antagonismo politikoa egikaritzeko garaia iritsi zaigu, independentzia, “adierazle huts”en abstrakziotik –gazteleraz “significante vacío”–, errealitate materialetan konkretatzeko beharra daukagu. Demokrazian eta naziotasunean oinarritzen diren diskurtsoak garatu, sakondu eta gainditu ditzagun eta has gaitezen egunerokoan kolpatzen gaituzten dominazioei ematen dizkiegun erantzun praktikoak, subirautza esparru bihurtzen, askegune materialak eraikitzen. Subirautzaren ideia jendarte gatazketan kristalizatu, eta gehiengo sozialaren behar eta desioak hemen eta orain egi bihurtzen.\nDavid Fernándezek dioen moduan, egun eta hemen ez dago Demokraziatik Askatasunera dagoen bidea egiterik, has gaitezen bada, Askatasunetik Demokraziara dagoen bidea arakatzen. Kataluniak erakutsi digun bezala, auzi nazionala eta soziala ez baitira txanpon beraren bi aurpegi, txanpon bakar baten, daukagun txanpon bakarraren, aurpegi bera baizik.


Adina. 8 urtetik aurrera. Txingen pisua jokalarien adin eta ezaugarrietara egokitu behar da. Horrela, txikiekin txinga arinak erabiliko dira eta nagusiagoekin pisu gehiagokoak, beti ere txinga astunegiak erabili gabe.\nBeharrezko materiala. Txingen ordez xaboi kaxak edo pintura-poteak erabil daitezke. Horiek, hondarraz, uraz edo zerrautsaz bete daitezke. Erabiliko den ‘txingaren’ heldulekuak egokiak izan behar dira eskuetan minik ez hartzeko. Jolastokia markatzeko klera ere beharko da.\nAntolakuntza. Banaka jolastuko gara. Txanda bakoitzean bi kidek hartuko dute parte.\nJoko-eremu bat marraztuko dugu, 14 metroko luzera duena.\nJoko-eremuan bi parte-hartzaile eta epaile bat kokatuko dira.\nDena prestaturik dagoenean epaileak ‘prest’ esan eta jokalariak irteerako marran jarriko dira txingak eskuetan dituztela. Txistu hotsa entzutean jokalariak oinez hasiko dira txingak eskuetan eramanez.\nJoko-eremua azkarren betetzen duen parte-hartzailea izango da garailea.\nTxinga-probetan oinez ibiltzen dira eta guk ere jokoan ez dugu korrikarik egingo.\nEzin da beste partaideei oztoporik jarri ezta bultzadarik eman ere.\nJoko-eremuko amaierara iristean partaideak hasierako lerroa oin batez, gutxienez, zapaldu behar du.\nPartaideak jokoan zehar geldi daitezke baina ezin dituzte txingak askatu.\nProba amaiera iristear dagoela, ezin dira txingak urrutitik helmugara bota.\nBeharrezko materiala. Soka luzea, zapia eta klera.\nAntolakuntza. Zortziko taldetan antolatuko gara eta beste batek epaile lanak beteko ditu.\nSokaren erdian zapia lotuko dugu.\nLurrean metro bateko tartea izango duten 3 lerro margotuko ditugu.\nOndoren, joko-eremuan bi taldeak eta epailea kokatuko dira.\nTalde bakoitzak aurkako taldea sokari tira eginez erakartzea izango du helburu.\nBatak bestearen aurka bi tiraldi jokatuko ditu eta biak irabazten dituen taldea izango da garaile.\nTiraldia irabazteko talde batek erdiko painelua beretik gertuen duen marka pasatzea eskuratu behar du.\nSoka heltzeko, eskuineko eskua sabeletik gertu jartzen da eta ezkerrekoa horren aurrean.\nHanka bat bestea baino aurrerago kokatzen da.\nLurra ezin da oinak ez diren edozein gorputz atalekin ukitu.\nEzin da lurrean etzan eta tiratzaile guztiek batera tirako dute.\nSokari era klasikoan eutsiko zaio, ezin da beste edozein eratan eutsi.\nAdina. 8 urtetik aurrera, hala ere, adin guztietako haurrak jolasteko jokoa da hau. Parte-hartzaileen adin eta ezaugarrietara egokitu behar da jolasa.\nBeharrezko materiala. Artaburuari artoa kendu eta gelditzen den lokotxa erabiliko dugu. Makiltxoak, pelota txiki batzuk, sagarrak... erabili daitezke era berean. Hauek biltzeko otarrak behar ditugu, baina kaxak, zakuak ere erabili daitezke.\nAntolakuntza. Banaka jolastuko dugu. Txanda bakoitzean lau kidek hartuko dute parte.\nJoko-eremuan parte-hartzaile bakoitzeko otarra bat eta 10 lokotx jarriko dira lerroan.\nDenak prestaturik daudenean ‘prest’ esan eta jokalariak irteeran jarriko dira. Ondoren, txistu hotsa entzutean jokalariak lokotxak biltzen hasiko dira ahalik eta denbora laburrenean.\n10 lokotxak saskian azkarren sartzen dituen parte-hartzaileak irabaziko du jolasa.\nTeknika. Jokalariak ahalik eta azkarren ibili behar dira eta mugimendu arinak egitea komeni da. Lokotxa saskiratzeko orduan, kontu handiz ibili beharko gara kanporaketarik egon ez dadin.\nLokotxak banan-banan sartuko dira otarrean.\nEzin da beste partaideei oztoporik jarri ezta bultzarik egin ere ez.\nLokotxak saskian utzi egin behar dira, ezin dira urrunetik bota.\nBeharrezko materiala. Egurrezko sega, makiltxo edo kono bat eta koloretako klera.\nAntolakuntza. Taldeak bi kidez osatuak egongo dira: bitako batek egurrezko sega hartuko du eta beste batek epaile lanak beteko ditu. Joko-eremuan klerarekin ibilbide bat marraztuko dute.\nTalde bakoitzak egurrezko sega bat prestatuko du. Horretarako makil baten puntan egur zati horizontalki lotuko da, segaren labanaren itsura har dezan.\nTalde bakoitzak ibilbide bat marraztu duenean, taldeko kide batek sega hartu eta makiltxoa edo konoa ibilbidearen barrena eramaten saiatuko da, marraren gainetik, ahalik eta mugimendu gutxienetan eta denbora jakin batean. Beste ikaskideak epaile papera hartuko du eta denbora neurtzeaz eta arauak betearazteaz arduratuko da.\nProba amaitutakoan paperak aldatuko dituzte taldekideek: segalaria epailea izango da eta alderantziz.\nMakiltxoa edo konoak beti marra ukitzen joan beharko du.\nMakiltxoa marra gainetik irtenez gero, bi pausu atzeratuko da.\nIrabazlea, ibilbidea azkarren burutzen duen kidea izango da.\nLekua. Horma bat dagoen lekuan.\nBeharrezko materiala. Gomazko edo larruzko pilota bat.\nAntolakuntza. Talde bakoitza bikote batez osatua egongo da. Partidua bi bikoteen artekoa izango da.\nJokalekua marra batez erdibitua egongo da; aurre eta atze aldeak bereizirik: a/b\nPartidua hiru tantotara jokatuko da.\nBikote bakoitzak aurrelari bat eta atzelari bat dauka: bikoteko jokalari bat aurrean arituko da (A), eta bestea atzean (B).\nJokalari bakoitzak, bere zonako pilotei bakarrik jo diezaioke.\nEzingo dute talde bereko bi jokalarik jarraian jo pilotari, hau da, pilota taldekide batek jo badu ezingo dio bere taldekideak jarraian jo.\nSakea tantoa lortu duen bikoteak aterako du.\nGaltzen duen bikotea kaleratua izango da.\nAteratzen den bikotearen ordez beste bikote bat sartuko da.\nBikote batek ezingo ditu jarraian hiru partidu baino gehiago jokatu.\nLekua. Edonon baina leku zabala izatea komeni da.\nBeharrezko materiala. Baloi bat eta klera.\nAntolakuntza. Bi talde osatuko dira.\nKartzela B Taldea A Talde B Kartzela A\nJolastokia lau eremutan banatuko dugu, erdiko bi eremutan taldeak kokatuko dira eta bazterreko biak “kartzelak” izango dira.\nErdiko marra ezin delarik pasa beste taldeko kideak baloiaz jotzen saiatuko gara “hil” eta kartzelara joan daitezen (talde bakoitzak b).\nKartzelan dauden kideek baloia hartuz gero, kontrako taldeari jaurtiki diezaiokete eta hauek ere, beste kartzelara bidali.\nBaloiak botea emanez jotzen bagaitu ez da ezer pasako, boterik gabe jotzen bagaituzte “hil” eta kartzelara joan beharko dugu. Botea eman gabe baloia eskuekin hartuz gero ere, ez da ezer pasatzen.Talde bateko kide guztiak “hiltzen” direnean jolasa bukatu egiten da eta beste taldea da garaile.\nBaloia gomazkoa izan behar da.\nEzin da marrarik zapaldu, kartzelara joateko ez bada.\nBaloia eskuetan jasotzen duen kideak bota beharko du kontrako taldeari (ezingo du beti berdinak baloia jaurtiki).\nEzin da bultza edota kontrakoei trabarik egin.\nTalde bateko kideak ezingo dio zuzenean bere taldeko kartzela kideei baloia zuzenean pasa.


"Hirigintza eta indarkeria" mintegia — Agirre Lehendakaria Center\n"Hirigintza eta indarkeria" mintegia\nIndarkeriak (kaleko bizitzan) utzitako ondorioak\nBaketikek eta Agirre Lehendakaria Centerrek, datorren ostegunean, maiatzaren 17an, goizeko 10etan, EHUko Arkitektura Goi Eskola Teknikoaren 1.1 aretoan (Ibaeta Campusa. Oñati Enparantza, 2. Donostia), "Hirigintza eta indarkeria" mintegia antolatu dute.\nBertan, eta Arkitektura Goi Eskola Teknikoaren laguntzarekin, Ulster-ko Unibertsitateko Bake Katedraren zuzendaria den Brandon Hamber egongo da; Ipar Irlandako eta Hego Afrikako bake prozesuan zuzenean aritu zena. Hala, Liberiako, Mozanbikeko, Bosniako eta Sierra Leonako bake prozesuen konponbidean jardun da, besteak beste.\nEgun, Ipar Irlandan, indarkeriak, hirigintzan eta kaleko bizitzan izan duen eraginaren inguruko ikerketa zuzentzen ari da. Hori dela eta, bere bisita aprobetxatu nahi izan dugu mintegi hau antolatzeko: indarkeriak hirigintzaren plangintzan eta diseinuan zer nolako eragina duen eta elkarbizitzareko espazio publikoetan duten eraginaz ohartzeko.\nEsperientziak partekatzeko abagunea aprobetxatu nahi du egitasmo honek, gaiaren inguruko gogoetak egiteko, batzutan propio dugun eskarmentua, ahaztuta badugu ere.\nAldez aurretik asistentzia baieztatzea eskertuko genuke: openakademia@agirrecenter.eus.\nSaioak aldibereko itzulpena izango du.\nZer indarkeria mintegia ipar irlanda bakea\nNoiz 2018/05/17 10:00 - 11:30"\nNon EHUko Arkitektura Goi Eskola Teknikoaren 1.1 aretoan (Ibaeta Campusa. Oñati Enparantza, 2. Donostia)


«Hegoaldeko agintari berriek ulertu behar dute euren ardura ez dela Bidasoan amaitzen»\nLe Journaleko zuzendari izatetik Seaskako zuzendari izatera pasa da, eta urtebetean, postuari neurria hartu diola dirudi. Seaskaren iraganaz, orainaz eta geroaz, zein Iparraldean euskarak bizi duen egoeraz, gogotsu eta konbentzimenduz mintzo da.\nUrtebete daramazu Seaskako zuzendari postuan. Zerekin egin duzu topo?\nAlde batetik oso egoera on batekin, gure aitzinekoek biziki lan ona egin zutelako. Barne-antolaketari begira, zuzendariaren ardurak funtzio administratiboetara bideratu zituzten, eta kanpora begira jarraitu beharreko bidea oso markatua utzi digute. Zorionez, beraiek hasitako lanaz baliatzen ari gara. Bestalde, afera hauetan buru-belarri sartua den lehendakari dinamiko batekin egin dut topo, eta egiari zor, neurri horretako inplikaziorik ez nuen espero. Eskerrak haatik gauzak hala diren, Gobernuarekin negoziaketa bete-betean baikaude, udaletxez udaletxe legez zor zaiguna jasoko dugula bermatzen ari gara, 40. urteurrena... Ez zaigu lanik falta.\n40 urte hauen zer balantze egiten duzue?\nOhartzen gara ikasle izandako zenbait orain Seaskako irakasle, langile, zuzendari edo guraso inplikatuak direla. Seaskaren ahal eta ahuleziak barne-barnetik ezagutzen dituen belaunaldi berria sartu gara. Horrek ez du esan nahi Seaska nondik datorren ahantzi dugunik. Arras ongi dakigu gaur egun normaltzat jotzen dena lortzeko zenbat borroka eraman diren. Zorionez, orain ez dugu etengabe gure emaitza akademikoak frogatzen eta defendatzen ibili behar. Bestalde, ez da ahantzi behar Seaska dela ikasle osoki euskaldunak, eta bidenabar elebidunak, formatzea ahalbidetzen duen erakunde bakarra. Egia da eskola elebidunak sekulako lana egiten ari direla, eta euskararen aldeko jarreran lagun izango gaituztela, baina biharko arkitekto, irakasle edo iturgin euskaldunak nahi baditugu ezinbestekoa da erabateko murgiltze sistematik pasatzea. Eskola guztiek sistema hori plantan ezarriko balute Seaskak ez luke arazorik bere misioa eteteko. Ez da kasua, zoritxarrez. Hortaz gain, euskal curriculumaren gaia arreta bereziz lantzen ari gara, orain arte irakasle bakoitzaren ondorio zena, sistematizatua izan dadin. Alegia, Hugo edo Garcia Lorca nor ziren jakin behar dugun gisan jakin behar dugula Etxepare nor zen.\nEgun Seaskak dituen 2.500 ikasleak zer dira, anitz ala gutxi?\nSeaska bost ikaslerekin sortu zela eta ikastolak emeki-emeki loratzen direla kontuan hartuta asko dira, baina zenbaki orokorren aldean gutxi. Ez da ahantzi behar, alabaina, Seaskaren lanarengatik sortu zirela eskola elebidunak, eta bi erakunde hauen artean ikasleen erdiak ukitzen dituztela. Gisa berean Seaskak, ikasle eta guraso kopuruaren indarrari esker, izugarrizko pisua hartu du sistema pedagogiko propioa duen solaskide bezala onartua izateko bidean, eta horren garrantzia kuantifikatu ezina da.\nPisu horrek ez al dizue, Iparraldean bereziki, heziketaz gaindiko rol bat ematen?\nPaper garrantzitsua jokatzen dugu euskararen normalizazioan. Gaur egun, hizkuntz politika osoa hezkuntzaren inguruan artikulatuta dago, helburua euskal hiztun osoak sortzea delarik. Hori segurtatzen duen murgiltze sistema errotuta daukagun bakarrak izaki, bistan da Seaska gakoa dela. Hizkuntz politikak gehiago eragin behar luke hedabideetan, arlo sozio-ekonomikoetan, eta abar, baina pisu hori gure gain ezarri dutenez guk beharren araberako medioak baizik ez ditugu eskatzen. Taxuzko lana egiten ari gara Kontseiluarekin lotuta dagoen Euskal Konfederazioarekin, Gobernuaren aitzinean eragiteko, eta gure hizkuntza ofizialki onartua izateko.\nArazoa da Seaska frantses Gobernuarentzat?\nLuzaz hala izan gara eta hori baliatzen jakin behar dugu. Gaien mamira sartzera derrigortzen ditugu, gauzak diren bezala erraten dizkiegu, eta ez gara ele ederrekin kontentatzen. Eskatutakoa ematen ez diguten arazo bat izango gara, baina arazoak, benetako arazo badira, konpontzen direla jakinik.\nKonponbidea heltzen ez deno, beharrezkoak dira Herri Urrats bezalako ekimenak?\nOhitura bilakatu izanak ez dio Herri Urratsi garrantzirik kendu behar. Hitzordu horrek bi xede ditu: euskararekiko atxikimendua erakustea batetik, eta euskararen herrian barnako loturak eraikitzea, bestetik. Horregatik, eta Hegoaldean datozen aldaketak datozelako, euskararen herriak euskarari sostengua erakustea inoiz baino inportanteagoa da aurten. Izan ere, administrazio frantsesak euskarak herritarren babesa duela ikusi behar du, eta era berean, Hegoaldeko agintari berriek beraien ardura ez dela Bidasoan amaitzen ulertu behar dute. Hori hala, guk ez dugu kezkaz ikusten EAEn eman den aldaketa politikoa, euskarak alderdi politiko guztien gainetik egon behar duela uste dugulako. Inolako erreparorik gabe gonbidatzen dugu Patxi Lopez jauna Herri Urratsera jin dadin, eta euskararen herrian euskal herritar orok lekua duela ikus dezan.\nHaizea alde baita dio aurtengo leloak.\nAzkenean haize alde ari garela sumatzen dugu. Urte luzez kontra genuen haize naturalaz gain hainbat hautetsik fuka egin digute, baina bukatu da aro hori. Uste dut heldu dela eguna erran dezakeguna Iparraldean ez dela nehor ausartzen euskararen kontra hitz egitera. Aldiz, egia da askotan ezer ez egitea kontra egitea dela, eta jende hori euskararen alde inplikatzea lortu behar dugula. Euskarak Iparraldean biziarazteko azken aukera eman digu eta ekintza positiboen sasoia da. Horregatik, haizea alde dugula baliatuz, eragile horiek guztiak aitzinera bultzatu behar ditugu.\nSarkozy da hezkuntzan etengabeko erreformak bultzatzen ari dena.\nZerbitzu publikoan, alde guztietatik datoz murrizketak. Ene ustez, alta, gaur aurrekontuen arloan izan dezaketen asea biharko gosea izanen da. Hezkuntza, kultura bezala da, ezin da zifratu berehalako errentagarritasunean. Etorkizuneko apustua da. Egun egingo dituzten guraizekadak geroan sentituko dira, eta jadanik errealitatetik kanpo bizi den frantses gazteriaren zati horrek pairatuko ditu ondorioak. Ez dira konturatzen, gazteak behar den bezala formatzean datzala ahoa betetzen dien oparotasun ekonomikoaren gakoa. Bistan da horrek guri ere eragingo digula. Ez gara alferrik ari Parisekin negoziaketan. Baina ez gaude itxurakeriak onartzeko prest, eta hizkuntz politikaren zama osoa hezkuntzan ezartzen baldin badute gure beharrei erantzun beste irtenbiderik ez dute izango.\nBehar horiei erantzuteko balio dezake sortzear den Euskal Herri osoko ikastolen makrokooperatibak?\nHorri buruzko eztabaida guztiak emanda daude eta ekainean sortuko da. Oso urrats garrantzitsua iruditzen zait. Egitura horrek zerbitzu komunak pilatzeaz gain, naturala zen harremana iraunarazteko bidea emango duela espero dugu. Hemen, Araban edo Nafarroan sortu daitezkeen beharrei Euskal Herri osoak erantzutea positiboa baizik ezin daiteke izan. Zergatik ez du Hendaiako ikastolak Donostiakoarekin harremanik izango? Zergatik ez Iruñekoak Baigorrikoarekin?\nHarreman horiei eusteko, kezkatzen zaituzte oro har gizartean ematen ari den borondatezko lanaren beherakadak?\nKezkatzen gaitu, euskara dagoen egoeran egonda, militanteak izaten segi behar dugula iruditzen zaigulako. Ez daukagu despistatu eta beste alde batera begiratzerik. Egia da azken urteetan gauzak hobetuz joan direla, egoitza erosoagoak dauzkagula, eta beharrik sentitzen ez duenean jendea desmobilizatzen dela. Guri dagokigu euskarak eta ikastolek dituzten beharrak sentiaraztea eta jendea mobilizatzea. Egia da garai batean militante hitza tabua izan zela, baina espiritu hori berreskuratu behar dugula uste dut, militantziarik gabe ez baitugu euskararik salbatuko.\nSalbazio horretara bidean, zein dira aitzinera begirako Seaskaren erronkak?\nOhartu gara eskaintza zabaldu ahala handitzen dela eskaera. Memento batez Estatuak tranpa egin zigun genuen eskaeraren araberako eskaintza ezartzeko prest zela erranez. Baina ez, eskaintzak sortzen du eskaera, ez alderantziz. Horren adibide dira ikasle gutxirekin hasi eta handitzen joan diren ikastolak. Horregatik zabaldu nahi dugu gure eskaintza Iparraldeko hiru probintzien luze-zabalera. Bidarten ikastola bat zabaltzekotan gara, Lekornen eta Hazparne inguruan proiektuak zehazten ari gara, kostaldean beste kolegio baten beharra ikusten dugu... Hortaz gain, euskal curriculumaren inguruan gauzatzen ari garen lana praktikara bideratu nahi genuke, baita Euskal Herri osoko egituraren lehen urratsak ziurtatu ere. Azkenik, Parisekin ditugun negoziaketak bururaino eraman nahi genituzke, eta ea behin eta berriz hitzematen duten lege horrek behingoz gure hizkuntzaren beharrei erantzuten dien.


Horma-irudi parte hartzailearen aurkezpena egin dute berriatuarrek - Lea-Artibai eta Mutrikuko Hitza : Lea-Artibai eta Mutrikuko Hitza\nHorma-irudi parte hartzailearen aurkezpena egin dute berriatuarrek\nIrantzu Lekue artista gasteiztarragaz batera lanean aritu diren herritarrek proiektuari buruzko azalpenak eman dituzte.\nArgazkia: Berritxuko Neskak.\nKondairak, koloreak, herriko ohiturak, historia, aldarriak, desioak, emozioak… irudien bidez asko esan eta transmititu daiteke. Artelan batek gauza asko adierazi ditzake berba barik, eta horretaz jakitun, Mural parte hartzailea osatu dute berriatuarrek.\nHaren aurkezpena egin zuten domeka eguerdian, Txapelean. Muralean lanean aritu diren kolektiboetako kideak eta Irantzu Lekue artista gasteiztarra batu ziren, azalpenak emateko.\nProiektuaren nondik norakoez hitz egin zuten: zergatik egin duten, ze helburu duen, sortze prozesua zelakoa izan den… Herriko emakume taldetik sortu zen ideia, eta gorpuzte prozesuan hainbat bidelagun izan dituzte. Emakumea ardatz hartuta egindako sormen lana da. Iragana eta oraina batzen ditu. “Betirako egongo den murala egin dugu. Urte batzuk atzera egin eta gaiak gaur egunera arte eduki duen bilakaera irudien bidez islatu nahi izan dugu”, azaldu dute Berritxuko Neskak taldearen ordezkariek.\nIrailean horma-irudia diseinatu zuten eta gero, udalerriko eskolako LH5 eta LH6ko umeak eta herriko gazteak aritu dira artistagaz batera margotzen. Emaitzak harrera ona eduki du herrian. Deigarria eta erakargarria dela aitatu diete askok. “Koloretsua dela eta historia asko islatzen duela esan digute. Iritziak positiboak izan dira. Iritzi oso onak jaso ditugu, bai daukan itxuragatik eta baita biltzen duen edukiagatik ere. Jendea oso pozik dago”. Prozesua bera zelan irudikatu den azpimarratu dute emakume taldeko kideek: “Herriko kolektibo desberdinen parte hartzearen laguntzagaz egin da, bai parte teorikoa –diseinatze prozesua–, bai eta margoketa fasea ere”. Lekueren gidaritzapean gustura aritu dira; asko ikasi dute, eta hartu-eman horrek asko bete ditu.\nBerriatuko, Lea-Artibaiko zein Euskal Herriko emakumeen historia bildu dute margolanean: “Irudikatu ditugun gai asko orokorrak dira. Baina, Berriatuko emakumeetan arreta jartzen dutenak ere badadaude. Esaterako baserrietan sagarra batzen egoten ziren emakumeak eta kirolari lotuta Markina-Xemein bizi izan zen erraketista famatua ageri dira”.\nHerri bizia da Berriatua eta emakume taldea ere bizi-bizirik martxan dago, “maiztasun edo dinamika bat badauka”, eta beharrean jarraituko duen talde bat izaten jarraituko dutela gogora ekarri dute Berritxuko Neskak taldearen ordezkariek.


Baso berezi baten aberastasuna ezagutzeko hitzaldiak . Noticias de Navarra\nBaso berezi baten aberastasuna ezagutzeko hitzaldiak\nBisitariak, Bertizko lorategian. ondikol\nAntolatutako hitzaldien bitartez bertaratuek hobeto ezagutu ahal izan zuten Bertizko basoa. Martxoaren 24an, larunbatean, hiru hitzaldi eskaini ziren: “Zuhaitz zaharrak eta horien garrantzia basoetan”, Oscar Schwendtne-ren eskutik, Zuhaitz Zaharren Lagunak Elkartekoa;“Gaztainadia: egungo egoera eta etorkizuneko aukerak”, Josefa Fernándezen eskutik;Mendietako ingeniaria eta Galiziako Xuntako Baso Ikerketa Zentroko Selbikultura eta Hobekuntza Genetikoa Departamentuko burua;eta “Bertiz, okilen erresuma”, Miguel Mari Elosegiren eskutik;Nafarroako Natura Inguruneko Zerbitzura atxikitako biologoa.\nHitzaldiak amaitzean, 12:30 aldera, Hide-a inauguratu zen Markategiko parajean. Egurrarekin eraiki da ormigoizko orubearen gainean, 4,5 m x 3,0 m-ko azalera du eta 2,15 m-ko altuera. Zelatan egoteko beirak dituzten leihoak ditu eta beirarik gabeko hiru irekiera argazkiak atera ahal izateko. Hide-a diseinatzerakoan ingurumen-hezitzaileek eta argazkilari profesionalek hartu dute parte, talde batzuen eta besteen premietara ahalik eta ondoen egokitzeko.\nEgun lasaia eman nahi duzu basoaren taupadak entzuten? 2.040 hektarea estaltzen duen landaretza oparoa dago Bertizen. Luzera eta malda desberdinetako bidexka batzuk daudenez, baso atlantiko horren ñabardurak gozatzeko aukera izanen duzu. Era berean, interprete espezialista batzuek hango bazter ahaztezinetan gidatuko zaituzte, baita pertsonaia mitologikoei buruzko istorio fantastikoak kontatuko ere. Merezi du jaurerriko baso atlantikoa miatzea, izozterik ez dagoenez, hango mikroklima hezeak bozkarioz betetako natur dotorea sortu baitu.


UEMAk profesional euskaldunen gida osatuko du - Azpeitia - uztarria.eus\nUEMAk profesional euskaldunen gida osatuko du\nUztarria.eus 2008-10-14 13:10\nEnpresa bat arduratuko da gidan daudenek euskarazko zerbitzua ematen dutela bermatzeaz\nGidan dauden profesionalen zerrenda bidaliko dute UEMAko udalerri guztietara, tartean Azpeitira\nUEMAk Udalerri Euskaldunen Mankomunitateak profesional euskaldunen gida osatzeko asmoa du. Proiektuaren helburua udal eta herritar euskaldunei profesionalen euskaldunen gida eskaintzea da.\nEnpresa bat arduratuko da gidan daudenek euskarazko zerbitzua ematen dutela bermatzeaz. Enpresa horren lehendabiziko betebeharra informazioa batzea da. Ondoren enpresa horrek filtroa egingo du, hau da, berak ziurtatuko du profesionalak benetan gai diren euskarazko zerbitzua emateko, gidan sartu aurretik.\nElkargo profesionalek UEMAren gidan sartzeko aukera daukate, baina horrez gain, UEMAk informazio iturriak zabaldu egin ditu. Euskal Herriko udal guztietara jo du datu eske, gidan sartzeko egokiak izan daitezkeen guztiek lekua izan dezaten. Behin datu guztiak batuta eta ahozko zein idatzizko euskarazko tratua bermatuta, gidan dauden profesionalen zerrenda bidaliko dute UEMAko udalerri guztietara.\nProfesionalek helbide honetan eman ahal dute izena, zuzenean: www.uema.org.\nAzpeitia pasa den apirilaren 5etik da UEMAko partaide.


Cleyrac - Wikipedia, entziklopedia askea.\nYves RAYNE (2014-2020)\n44° 43′ 11″ N, 0° 02′ 18″ W / 44.7197°N,0.0383°W / 44.7197; -0.0383Koordenatuak: 44° 43′ 11″ N, 0° 02′ 18″ W / 44.7197°N,0.0383°W / 44.7197; -0.0383\nMauriac, Cazaugitat, Blasimon, Caumont eta Sauveterre-de-Guyenne\nCleyrac (frantsesez eta ofizialki: Cleyrac) Okzitaniako udalerri bat da. Administratiboki Frantziako Gironda departamenduan dago, Akitania Berria eskualdean. 2013an 141 biztanle zituen.\n2007an Cleyrac udalerrian erroldatutako biztanleak 141 ziren. Familiak 58 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 27 seme-alabarik gabeko familiak ziren eta 19 seme-alabak dituzten bikoteak ziren.\n2007an 65 etxebizitza zeuden, 55 familiaren etxebizitza nagusia ziren, 6 bigarren erresidentzia ziren eta 4 hutsik zeuden. Etxebizitza guzti hauek 63etxeak ziren. 55 etxebizitza nagusietatik 47 bere jabearen bizilekua ziren, 5 alokairuan okupaturik zeuden eta 4 doan lagata zeuden; 1ek gela bat zuen, 1ek bi zituen, 10 etxek hiru zituzten, 7 etxek lau zituzten eta 37 etxek bost zituzten. 51 etxek euren parking plaza propioa zuten azpian. 19 etxetan ibilgailu bat zegoen eta 32 etxetan bat baino gehiago zituzten.\nCleyrac udalerriko biztanleria-piramidea 2009an .\n2007an lan egiteko adina zuten pertsonak 93 ziren, horien artean 63 aktiboak ziren eta 30 inaktiboak ziren. 63 pertsona aktiboetatik 57 lanean zeuden (37 gizon eta 20 emakume) eta 6 langabezian zeuden (2 gizon eta 4 emakume). 30 pertsona inaktiboetatik 7 erretiraturik zeuden, 11 ikasten zeuden eta 12 "bestelako inaktibo" gisa sailkaturik zeuden.\n2009an Cleyrac udalerrian 61 unitate fiskal zeuden, 147 pertsonek osaturik. Pertsona bakoitzeko diru-sarrera fiskalaren mediana urteko 14.445 euro zen.\n2007an zeuden 4 komertzioetatik, 1 eraikuntza enpresa zen, 1 ostalaritza eta jatetxe enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Cleyrac udalerrian 15 nekazaritza-ustiategi zeuden, 432 hektarea erabiltzen.\nMauriac (2,8 km)\nCazaugitat (3,7 km)\nBlasimon (4,5 km)\nSoussac (4,7 km)\nSauveterre-de-Guyenne (4,8 km)\nCastelmoron-d'Albret (5,0 km)\nSaint-Martin-du-Puy (5,4 km)\nBNF: 15256181s (data)\nOrriaren azken aldaketa: 4 abendua 2019, 00:39.


Britches guztiak gogoan - Nor\nEz da posible. Une honetan, hamaika espezietako milioika norbanako daude mundu osoko laborategietan itxita, eta ezinezkoa da hitzez azaltzea zeinen gogorra den gizakiz bertzeko animalia horien errealitatea. Ez da posible; gizakiz bertzeko animalien erabilera muturrera eramaten dutelako esparru horietan, eta animalia horiek laborategiko tresna huts bilakatzen dituztelako. Euskal Herrian ere bai. Unibertsitateetan, ospitaleetan eta bertze hamaika zentrotan zapaltzen dituzte animaliok, modu sistematikoan eta legearen babespean. Askekintzak ikerketa batean salatu duenez, Donostian bakarrik, Aquariumean, EHUn eta Biodonostia zentroan erabiltzen dituzte animaliak. Leku horietan eta gisakoetan gizakiz bertzeko animaliek sentitzeko duten gaitasuna bazter uzten dute, eta sufrimendura kondenatzen dituzte.\nLaborategietan erabilitako eta hildako animalia horien ikur bilakatu zen Britches izeneko makakoa, 1980ko hamarkadan. 1985eko apirilaren 20an, Animalien Askapenerako Fronteak animalia hura salbatu zuen, bertze ehunka norbanakorekin batera, Kaliforniako Unibertsitateko esperimentaziorako zentro batean sartu eta gero. Ez zen izan saioak egiteko erabili zuten makako bakarra. Denera 24 harrapatu zituzten hiru urteko esperimentu baterako: aztertu nahi zuten nola eragiten zien sentipenak kentzeak: Britches aurkitu zutenean, betazalak josita zituen, ikus ez zezan. Burura, berriz, ultrasoinuen gailu elektroniko bat lotu zioten. Kaiola baten barruan bizi zen, metalezko zilindro bati eutsita, inork artatu gabe.\nSaioa egiteko hiru urteak pasatuta, unibertsitateko laborategiko arduradunen asmoa zen Britches hiltzea, haren garuna aztertu ahal izateko. AAFko kideek hori baino lehen askatu zuten makakoa, eta, albaitari batek artatu eta gero, Mexikora eraman zuten, herri horretako babesleku batera. Tximino eme batek adoptatu zuen han. Amaren altzotik eraman zuten Britches Kaliforniako Unibertsitateko laborategira, kume bat zenean; itxita egondako denbora horretan egin zizkiotenek arrasto sakona utzi zioten, eta, askatu zutenean, makakoaren zaintzaileek tratatu behar izan zuten, espasmoak, neurosia eta estres larria sufritzen baitzituen.\nBritches bizirik atera zen bere espetxe izandako laborategitik, baina halako tokietan tresna bilakatutako animalien patua hagitz bertzelakoa izaten ohi da: heriotza. Animalion bizitzak saioek iraun bitartean baino ez du balio, eta, orduan ere, gutxi: Britches askatu aurretik, 1984. urtean, Animal Liberation Leagues-eko ekintzaileak Ingalaterrako Royal College of Surgeons erakundean sartu ziren, eta han aurkitutako agirien artean zegoen kopetan crap (kaka) hitza tatuatua zuen tximino baten argazkia. Laborategi batean itxita zuten, esperimentaziorako tresna huts bilakatuta; zabor bihurtuta.\nTatuatu zuten tximinoa ez zuen inork salbatu. Inork ez zuen norbanakotzat hartu, eta izenik gabe hil zen, inor izan gabe. Bertze milioika bezala. Gaurkoa, 1979. urtetik, haiek gogoratzeko eguna da, hain zuzen ere: laborategietan itxita dituzten animalien nazioarteko eguna, alegia. Espainiako Gobernuko datuen arabera, 2017an hamaika espezietako 802.900 animalia baino gehiago erabili zituzten esperimentuak egiteko; norbanako horietako 10.200 baino gehiago, gainera, aurretik ere bertze saioren batean erabilitakoak ziren. Frantziako Gobernuak emandako datuen arabera, berriz, 2016. urtean 1.918.400 animalia baino gehiago erabili zituzten laborategietan administrazio horren pean; norbanako horien %59,6 arratoiak ziren. Munduan, urtean, ehun milioi animalia baino gehiago erabiltzen dituzte esperimentuak egiteko.\nArmak, txanpuak, botikak eta bertze\nHamaika motatakoak dira gizakiz bertzeko animaliekin egiten diren esperimentuak, eta arlo askotakoak, gainera: alor militarra, kosmetikoena eta etxea garbitzeko produktuena, eta biomedikuntzaren esparrukoak, hurrenez hurren. Material berriak saiatzeko ere egiten dituzte, bai eta ekologiaren esparruko helburua dutenak ere.\nEuropako Batzordeak animaliekin probatutako produktu kosmetikoak debekatu zituen 2013. urtean. Esparru horretan animaliekin egiten diren probetako bat da Draize testa izenekoa. Helburua da produktu baten toxikotasuna neurtzea; horretarako, erabiltzen dituzten animaliak -untxiak anitzetan- lotu egiten dituzte, mugi ez daitezen, eta produktua jartzen diete azalaren gainean, edo zuzenean begietan. Hamalau egunez egon daitezke animaliok produktua hartuta; ondorioak larriak direnean, animalia hil egiten dute. Bertzela, berriz erabiltzen dituzte. Hil arte.\nAnitz dira militarren eta polizien esku hil diren gizakiz bertzeko animaliak ere. Bi mundu gerretan, adibidez, 11 milioi zaldi eta mando, 100.000 txakur eta 200.000 uso erabili zituzten, bertzeak bertze. Zuzenean erabilitako norbanakoak dira horiek, baina animaliak erabiltzen dituzte armak probatzeko ere, adibidez. Euskal Herrian ere bai: 1997. urtean jakin zen Ertzaintzak bizirik ziren ahuntzak erabiltzen zituela armak probatzeko, 1980. urtetik. Animalion erabileraren berri jakin zenean, Juan Mari Atutxa zen Eusko Jaurlaritzako Barne sailburua; hasieran erran zuen “beharrezkoa” zela praktika horiek bizirik ziren animaliekin egitea, eta ez zuen bertan behera uzteko inolako asmorik agertu; atzera egin zuen, ordea, zalapartak eztanda egin eta bi hilabetera: animaliok tirokatu izana zuritzeko asmoz, erran zuen erabiltzen zituzten ahuntzak “gaixo, zahar edo zaurituta” zeudela eta inguruko abeltzainek “oparitzen” zizkietela, baina, kontrako iritzien ondorioz, iragarri zuen eten eginen zutela jarduera hori.\nHogei urte baino gehiago joan dira Ertzaintzak ahuntzak tirokatzen zituela jakin zenetik; Europako Batzordeak animalien gorputzetan probatutako produktu kosmetikoak debekatzeko 2013an hartutako erabakiak eta gisako bertze hainbatek erakusten dute auziak kezka pizten duela gizartean, eta indarrean diren legeek ustezko asmotzat dute ahalik eta animalia gutxien erabiltzea, eta erabiltzen diren horiek ahalik eta gutxien sufritzea. Halere, animalion interesak ez daude, inondik inora, legeon erdigunean, etikaren ikuspuntutik nekez justifika baitaiteke animalia bat laborategi batean ixtea.\nAnimaliak erabiltzen dituztenek nabarmentzen ohi dute “zientziaren izenean” egiten dutela, erabilera hori justifikatzeko argudio nagusi gisa. Zientziaren auzia jarri zuen mahai gainean Euskal Herriko Unibertsitateko biokimikari Felix Goñik, adibidez, Berria egunkarian 2004. urtean egindako adierazpenetan. Argudio hori kolokan jarri zuten, halere, bere kontraesanek: animaliak erabiltzea defendatu zuen, “beharrezkoa” delako, baina onartu zuen ez zela “gauza bera” arratoi bat edo txinpantze bat erabiltzea. “Gizakion antz handiegia du txinpantze batek”, erran zuen. Artikulu berean, Opus Deiren Nafarroako Unibertsitateko irakasle Angel Berjonek hartu zuen hitza. Animaliak erabili behar direla argi zuen; ama-zelulak baliatzeko aukerari buruz, berriz, “morala eta etika jokoan” zirela nabarmendu zuen.\nZientziaren esparrutik ere, gero eta ahots gehiago entzuten da animalien erabileraren aurka eta jada mahai gainean dauden animaliarik gabeko gainerako bideak garatzearen alde. Helburu hori bere egin du, adibidez, Alemaniako mediku elkarte batek. Ez dira bakarrak. Yale edo Harvard unibertsitateek, bertzeak bertze, animaliak atera dituzte beren laborategietatik. European Center for the Validation of Alternative Methods izeneko erakundearen babesarekin, gero eta gehiago dira bertzelako bideak bultzatzen dituzten ikerketa-zentroak: simulazio informatikoak, epidemiologikoak, giza zelulen kultiboak, ingeniaritza genetikoa, gas kromoterapia, masen espektrometria eta bertze baliatzen dituzte. Izan ere, datuen arabera, animaliekin probatutako botiken %90ek huts egiten dute gizakiekin saio klinikoak egiten dituztenean. Behin baino gehiagotan, bertzelako bideak garatzeko lanean ari diren zientzialariek salatu egin dituzte animaliekin egindako esperimentuen inguruan dauden interes zehatzak. Interes horiek ekonomikoak dira, adibidez animaliak erabiltzen dituzten laborategiak hornitzen dituzten enpresen kasuan.\nEnpresa horien eta saltzen dituzten animaliak erabiltzen diren laborategien inguruko informazioa gehienetan urria izaten da. Autoen industriaren esparruan azken urteotan gertatutakoa da horren adibide: 2018 hasieran jakin zen 2015ean Alemaniako autoen industriak esperimentuak egin zituela tximinoekin eta gizakiekin, aztertzeko zer ondorio dituen diesel motorrek sortzen duten kea arnasteak. Kasu horretan, Alemaniako Gobernuak berak salatu zituen saioak: “Ez dute inolako justifikazio etikorik ez zientifikorik”, erran zuen Steffen Seibert bozeramaileak.\nBild Zeitung egunkariak zehatz eman zuen tximuekin egindako esperimentuaren berri: hamar tximu sartu zituzten kristalezko kaiola batean, eta lau orduz diesel motorren gasak arnastera behartu zituzten. Tximuek estresa zuten, eta animaziozko filmak jartzen zizkieten lasaitzeko. Endoskopio bat sartu zieten sudurretik edo ahotik bronkioetaraino, eta odol analisiak ere egin zizkieten. Gasak 1997ko Ford furgoneta batenak eta 2013ko VW Beatle batenak ziren. Antza, ez zuten frogatzerik izan bigarrenaren kea lehenbizikoarena baino garbiagoa zenik.\nMabel Marijuan EHUko Etika ikerketako zuzendaritzako buruak ere ez du begi onez ikusi Alemanian gertaturikoa, Berrian 2018an egindako adierazpenetan azaldu zuenez. Bere erankudeko jarduerari buruz erran zuen EHUn batik bat zebra arrainak erabiltzen direla esperimentuetan; bestela, ikerketarako hazitako saguak eta, «asko jota», arratoiak. EHUn, NUPen edo animaliak erabiltzen dituzten antzeko gainerako erakundeetan etika batzordeak dituzte legez, baina batzorde horiek, gehienez ere, egiten diren saioei mugak ezartzea dute xede. Gizarteak jarraitzen badu gizakiz bertzeko animaliak laborategiko tresnatzat hartzen, animalia gehiago edo gutxiago erabiliko dituzte laborategietan, mugak jartzen dituen tokiaren arabera, baina ez dituzte guztiak handik aterako. Itxita jarraituko dute. Zapalduta. Sufrimendura kondenatuta. Hil arte. Apirilaren 24an, Britches guztiak gogoan.\nArgazkia: A.L.F Animal Liberation Front\nIdazlea\tEdurne Elizondo - 2078 Ikustaldi


Bilduri hozkaka • ZUZEU\nZein nekeza den beti kexuka ibiltzea! Batez ere politikaria bazara eta oposizioan bazaude. Ez da, ez, lan makala gobernuan dagoen alderdiaren lana kontrolatuta izatea eta behatza behin eta berri begian sartzen ibiltzea. Bildu Euskal Herriko udal gehienetara heldu zenetik, oposizioko alderdiak erresuminduta dabiltza jaioberriarekin.\nHementxe azken egunotan egunkari digitaletan irakurri ahal izan duguna:\nAndoaingo talde sozialistak Bilduren “gelditasuna” salatu du\nBeren lana “oztopatzeko” oposizioak 23 zentsura mozio proposatu dituela salatu du Bilduk\nTolosako EAJk Bilduren programaren “anbizio falta” kritikatu du\nHernanin, oposizioak udalbatzarra utzi du Bilduk dokumentuak euskaraz bakarrik aurkeztea erabaki duelako\nDonostiako Udalak ‘San Sebastián’ hitza erabiltzeari utzi diola salatu du PSEk\nEAJk Amaiur kritikatu du “Euskal Herritarren benetako ordezkari” gisa saltzeagatik beren burua\nAzkunak Kukutzako gaztetxaren “arazoa elikatzea” leporatu dio Bilduri\nbildu, hedabideak, politika\n7 pentsamendu “Bilduri hozkaka”-ri buruz\nXabier Eskisabel 2011-09-29 09:14\nPolitikara 30 urte berandu iristeak gauza hauek dauzka.\nAgintean dagoen alderdiaren jarduna egunero gainbegiratua dela orain ohartu direla dirudi, hauek ze uste zuten ba? Agintean jarri ta denek txaloka izango zituztela?\nBozkatutakoa goza dezatela.\nGonzalo Etxague 2011-09-29 09:48\nXabier, kritikak mutur batetik zein bestetik datozenez, argi dago Bilduk herri honen zentralitatea ordezkatzen duela batzuen zein besteen erradikalitatearen aurrean. Argudioa EAJri lapurtu diot, baina aitortu behar dut oso eskasa iruditzen zaidala, orain eta lehen. Arazoa bestelakoa da: “abertzaletasun instituzionaletik” etorritako kritika horietako askok Bilduren kriminalizazioa dute helburu, eta hori ez da zilegi. Gero, Pilatosek eskuak bezala, nahikoa da alderdien legearen kontra daudela esatea. Bestalde, Bildu osatzen dutenak politikara orain iritsi direla esaten baduzu, ez dakit zer den zure ustez politika egitea; ipurdia larruzko besaulki batean goxo-goxo berotzea?\nAitor Furundarena Usabiaga 2011-09-29 10:11\n“Politikara 30 urte berandu iristeak gauza hauek dauzka”. Bildu sortu berria da, baina osatzen dutenak ez. Bestalde, alderdi bat hemendik 30 urtera sortzen bada ere, ez dut uste inork esango duenik 60 urte berandu iritsi denik. Sortzen denean sortzen da, eta kito. Dena den, egiten zaizkion kritikak berdin-berdinak izango lirateke duela 30 urte sortu izan balitz.\n“Agintean dagoen alderdiaren jarduna egunero gainbegiratua dela orain ohartu direla dirudi, hauek ze uste zuten ba? Agintean jarri ta denek txaloka izango zituztela?”. Esaldi honek hemen justifikazioa izango luke, artikulu hau Bilduk idatzitakoa balitz, baina ez da hala, beraz zure galdera hori Bilduri zuzendu ordez (“zer uste zuten ba?…), artikuloa idatzi duenari egin beharko zenioke. Bildukoek ederki zekiten, ziur, kritikak nola etorriko ziren.\n“Bozkatutakoa goza dezatela”. Horrela ulertzen dituzu zuk bozketak? Jasotako boz kopurua, gozatzearekin lotzen duzu? Hala bada, oso adierazgarria iruditzen zait. Bilduk jasotako bozekin Bilduren aldeko boza eman dutenak goza litezke, agian, eurek aukeratutako jendea dagoelako euren herria edo diputazioa kudeatzen, baina Bildukoak, beraiek, ez dut uste askorik gozatuko dutenek. Bozketak irabazten dituen alderdi bateko jendeak hurrengo 4 urteetan gozatu egiten badu, ez dut uste, printzipioz eta salbuespenak salbuespen, seinale ona denik.\nAntton 2011-09-29 12:58\n“Politikara etorri berriak…”, diote hemen.\nHara, etorri zaharrak bezain ustelduak ez daudela, alegia?.\nKritikak jasan beharko ditu BILDUk, jasango ditu, doike. Zer da euri langar pittin bat, halako eraso eta trumoi ekaitzen ondotik?.\nAmonamantangorri 2011-09-29 16:49\nZerrenda horretan Larraitz Ugarte ahaldunaren kontrako kanpaina sartu behar litzateke. Intoxikazio hutsa da, erdizkako egiekin eta gezur garbiekin bilbatua. Ez du gizabidezko kritika politikoarekin zer ikustekorik.\nHamaika1en analisi burutsua: http://h1hernani.wordpress.com/2011/09/29/larraitz-ugarte-%C2%BFcomo-servirse-del-dinero-publico/\nIrakurketak 20110929 – 2 | Horrela bizi bagina beti! 2011-09-29 23:52\n[…] Migel Etxenike: Nanoteknologia I Politikaz: Xabier Vera: Bilduri hozkaka 5614 Thanks! An error […]\nXabier Eskisabel 2011-10-05 00:44\n@Aitor: “…Bildukoek ederki zekiten, ziur, kritikak nola etorriko ziren.”\nBa artikuluaren idazlearen aburuz ez. Badira Ezker Abertzaleren -albora utzi ditzagun Bildu edo Amaiur bezalako naming-ak- zenbait ezaugarri egiazki miresten ditudanak: jendea mugiarazteko gaitasuna, euskararekiko atxikimendua…\nAlabaina, guztien artean, badago hunkitzen nauen tasun edo ezaugarri bat: UMILTASUNA.\nZehazkiro esanda, betidanik txunditu nau, gutxi izanagatik, Ezker Abertzaleak egin dituen hankasartzeak aitortzeko duen gaitasuna.\nEsate baterako, bortizkeriaren karietara, Ezker Abertzaleak, argi eta garbi aitortu du, beti, herri honi eragin dion kalte txikia, hala giza eskubideen urraketaren aldetik, nola eskubide politikoen garapenaren aldetik. Umil-umil…\n@Gonzalo: “…Arazoa bestelakoa da: “abertzaletasun instituzionaletik” etorritako kritika horietako askok Bilduren kriminalizazioa dute helburu, eta hori ez da zilegi.”\nBiktimismoa, biktimismoa, biktimismoa…\nAh, por zierto, ea Donostiako Udaletxetik piperpotoa behingoz kentzen duten.


The 5 kostu baxuko Osloko hotel onenetako - ViajesBlog\nThe Norvegiako capital Aterpetxe gutxi eta merke duen hiria da hotelak. Hiria oso garestia da, beraz, ona da salbatzeko bai gure hotel aukeratu. Hemen utziko dugu low cost Aurkitutako lehentasun-ordena handiagoa egin dute 5 hotelak\nAurrekontua Hotel Oslo Oso central . Bi minutu tren geltokia eta autobus. Kale bat Karl Johans Gate (Kale Nagusia). simple, diseinu modernoa . Hainbat gela mota: bikoitza, bainugela edo bainugela gabe hirukoitza. Harrera igogailu gabeko laugarren solairuan dago. Balio Good . bikoitza 590 SEK / Gau . Gosaria 59 koroak. Ekonomia gela telebista bat eta konketa bat du. Bainugeletan solairu bakoitzean daude. Kalitatezko-orriak. Gelak izan leihoak kalera begira, ikuspegi onak eta ez zarata. Aterkiak eskuragarri dohainik euria egiten badu. Mapak eta hiri Informazio dute. Desabantaila: geletan takilak ez.\nAnker Hostel A 10-15 tren geltokitik eta autobus minutuko paseo. Era berean, gela mota ezberdinak. The bikoitza Merkeagoa da, 540 SEK / Gau baina toalla estra eta izarak ordaindu behar duzu. Hostoak 50 Koroak / play. Eskuoihalak 20 ek koroak / play. Gosaria 55 ek koroak / Egun. Gelak dituzte komun pribatua, baina ohe litera dira.\nCochs Pensjonat buruz 10-15 tren geltokitik eta autobus minutu. Royal Palace Slottsparken da, ondoan. Gelak merkeagoa ez dute telebista eta bere bainugela. The bikoitza SEK 680 / Gau.\nThon Hotel unos a 10 Central Station minutuko paseo. Logela bikoitzak 840 SEK / Gau gosaria barne.\nSENTRUM PENSJONAT Ostatua central, baina beste batzuk baino handiagoak. Prezioa antzekoa da, baina badirudi hain eroso eta dekorazioa zerbait nahi duzun uzten. Binakako 750 koroak. Tren bakarrak Ohe 290 SEK / Gau zurea bakarrik bada.\nAukera desberdinak A lo egin itsasontzi batean. Opera House aurrean ohe bat da & Gosaldu Innvik Binakako 750 koroak Puntu. Banakako gela 425 koroak.\nPost berriagoaBisita ezazu sartutako ardo dastaketa Porto ardo upategiak\nMezu berriagoaEta low cost mundu osoko aire konpainiek


PEAKY BLINDERS 6. DENBORALDIA: ZERGATIK NETFLIXEK ATZERATZEN DU IKUSKIZUNA? - TELEBISTA SAIOAK\nPeaky Blinders 6. denboraldia: Zergatik Netflixek atzeratzen du ikuskizuna?\nPeaky Blinders britainiar garaiko aurrekariak dituen telesaila da. Hala ere, seriea at\nPeaky Blinders britainiar garaiko aurrekariak dituen telesaila da. Hala ere, seriea zaleek seigarren denboraldia itxaroten duten unean dago. Steven Knight-ek Peaky Blinders seriea formulatu du. Steven Knight-ek serieko gidoia ere idatzi du Stephen Russell eta Toby Finlay-rekin batera. Caryn Mandabach, Frith Tiplady, Cillian Murphy, Greg Brenman, Jamie Glazebrook eta Steven Knight dira ikuskizuneko ekoizle exekutiboak.\nHala ere, Anthony Byrne Peaky Blinders seriearen bosgarren denboraldia zuzendu du. Aurretik arduradunek telesaila emititu zuten BBCn, baina geroago Netflixek hartu zuen ikuskizuna mundu osoan banatzeko ardura.\nKaribeko beste pirata bat egongo da\nPeaky Blinders programaren hurrengo denboraldiaren aurreikuspenaren kaleratze data\nAurretik ikuskizunaren arduradunek Peaky Blinders filmaren seigarren denboraldia 2020an aterako dela ziurtatu diete ikusleei. Baina nagusi den zirkunstantzia ezkutua dela eta, sortzaileek eta aktoreek seigarren denboraldia filmatzen atzeratu dute. Hori da ekoizleek seigarren denboraldiaren kaleratzea geldiarazten duten pizgarria. Ikuskizunaren bosgarren denboraldia 2019ko urriaren 4an estreinatu zen, mundu osoan. Hala ere, Erresuma Batuan, ikuskizuna 2019ko urriaren 4a baino hiru aste lehenago atera zen.\nIturrien arabera, ikuskizunaren seigarren denboraldiaren filmaketa 2021ean amaitu zen. Beraz, serieko zaleek Peaky Blinders-en seigarren denboraldia 2022an pantailara iritsiko dela aurreikusi dezakete. Hala ere, sortzaileek ez dute inolako ofizialik egiaztatu. seigarren denboraldiaren estreinaldi data. Hala ere, nahiko nabaria da seigarren denboraldia Netflix-en ere emitituko dela. Anthony Byrne ikuskizunaren zuzendariak Digital Spy-ri egindako elkarrizketa batean agerian utzi du seigarren denboraldia 2020an jada izendatua zegoela. Hala ere, mundu mailako pandemia dela eta, zehaztugabetasuna dago.\nPeaky Blinders-en Datorren Denboraldiko Aktoreen zerrenda\nAurretik aktoreko kideek Peaky Blinders saioaren seigarren denboraldian itzul dezakete. Ikuskizunaren aktoreen artean, Cillian Murphy Thomas AKA Tommy Shelby da, Sophie Rundle Ada Thorne, Finn Cole Michael Grey, Paul Anderson Arthur Shelby Jr eta Helen McCrory Elizabeth AKA Polly Gray. Dena den, iturrien arabera, aktoreen zerrendako beste zenbait kide ere aurki daitezke. Aurreikusitako aktoreak Samuel L. Jackson, Julia Roberts eta Snoop Dogg dira.\nPeaky Blinders programaren hurrengo denboraldiaren laburpena\nIkuskizunaren bosgarren denboraldiak behatzaileak izugarrizko izugarri handi batean utzi ditu. Aurreko denboraldia Tommyren emaztearen heriotzarekin amaitu zen. Hala ere, erantzunik gabeko galdera guztiak denboraldi honetan ezagutzera emango dira.\nPeaky Blinders-en seigarren denboraldiaren trailerra\nSeigarren denboraldiaren trailerra oraindik ez da atera, kaleratze data ez baitute arduradunek labur adierazten. Dagoen egoera dela eta, zaleek asko itxaron behar dute seigarren denboraldiaren etorrerarako. Zorionez, laster arduradunek seigarren denboraldiaren inguruko zerbait deskubrituko dute.\nmind hunters 3. denboraldia\njainkoak eta jainkosak filma\ndeabrua tenporizadorearen irekiera da\nmonster musume 2. denboraldia kaleratu da\njurassic world 3 trailer argitaratzeko data\nadimen kriminalen 10 atal nagusiak\nfamilia tipoak orduan eta orain


Beste bi preso Euskal Herriratuko dituzte | Politika | Berria\nBeste bi preso Euskal Herriratuko dituzte\nPreso bat gerturatuko dute, eta beste bat lekualdatuko. Castello-n ez da motibazio politikoko euskal presorik geratuko.\nEuskal presoen eskubideen aldeko martxa bat Donostian. Jagoba Manterola / Foku Tamaina handiagoan ikusi\n2021eko ekainak 11 16:35\nEspainiako Espetxe Erakundeetako Idazkaritza Nagusiak jakinarazi du bi euskal preso Euskal Herriratuko dituztela eta beste bi Euskal Herritik hurbilago dauden kartzeletara gerturatuko dituztela.\nRaul Fuentes da Euskal Herriratuko dutenetako bat; El Dueson (170km) dago gaur egun, eta Martutenekora (Donostia, Gipuzkoa) ekarriko dute. 2014ko abuztuan espetxeratu zuten 30 urteko zigorra betetzeko, eta 2031ko maiatzean beteko ditu zigorraren hiru laurdenak. Gainera, bigarren gradura igarotzea proposatu du Kantabriako kartzelako Tratamendu Batzordeak.\nHalaber, Gaizka Astorkizaga Madrildik Basaurira (Bizkaia) ekarriko dute. Behin-behineko espetxealdian dago 2020ko azarotik, eta hirugarren gradua eman diote.\nHoriez gain, Pedro Cano Castello I-eko kartzelatik (575km) Logroñokora (170km) hurbilduko dute. 2002ko martxoan kartzelaratu zuten, 30 urteko zigorra betetzeko, eta 2024ko irailean beteko ditu hiru laurdenak. Hura ere lehen gradutik bigarrenera igaroko da, Castelloko Tratamendu Batzordeak hala proposatuta.\nGainera, Orkatz Gallastegi Castellotik Topasera (460km) mugituko dute. 2002ko urrian kartzelaratu zuten, 48 urteko zigorra betetzeko, eta 2039ko urtarrilean beteko ditu hiru laurdenak. Hura ere lehen gradutik bigarrenera igaroko da. Hori horrela, Castello hustu egingo da motibazio politikoko euskal presoz.\nBestalde, Olga Comesi ere hirugarren gradua emango diote. Iruñeko presondegian dago, 2012tik bederatzi urteko zigorra betetzen, eta hiru laurdenak 2019ko urrian bete zituen.


EHME eta Hiru Handixetara apuntatuta nagonez, mendixan ibiltzen hastia ere komeni. Tartian in ditxut Sakanako martxa eta Elgoibarko itzulixa , baina beti pasatzen jatan antzera, belaunak txikitxu jataz antxitxika hastiakin bat! Orduak eta luzerak itxeko prest nago fisikoki, baina ez muskularki!! Oindiok buruak eskiatzera jutia eskatzen zidanez, egutegixa begiratu eta hemendik aurrera Ekainan 21 a arte astebukaera guztiak okupatuta edukiko ditxutela ohartu nintzan ( Lehengusuan azkenengo partidua eta Aizkorriko Maratoia, EHMendi Erronka, Gure Esku Dago gizakatia eta Hiru Handixak), eskixak jarri nahi banitxuan pasatu berri dan astebukaera honetan beste aukerarik ez neukan. Eupara bat bota naban ia inor animatzen zan, baina danek kale. Azkenian bakarrik nenguan. Benasque, Neouvielle, Balaitous Neouseko glaziarretik, aukerak bai baina 4 ordu t'erditik gorako bidaia bakarrik itxiak ez ninduan erakartzen, eta tenporadan bukaeran zeozer porteatu biharra euki arren, Tena bailarara\nAurreko urtian zintzilik geratu jakun proiektu politx bat: Erraldoi txurixak. Erdi-autosufizientzian izan bihar zan lasterketa bat, Aneto, Posets eta Perdiguero tiroian itxia. Aurten ez dira ausartu lasterketa itxera, eta egixa esan erdi-autosufizientzian izateko, hobe autosufizientzia osoan, edo aterpetxeek ematen dizuten laguntzakin norberak nahi dabanian itxia, ez? Ordutik plan hori buruan, aurten maiatzan bateko zubixa aprobetxatu genduan Benasque aldera juteko. Plan hori euki arren, fetxa hau ez zan egokixa suertatzen gauzatzeko, Vallibiernako eta Estoseko bailaretako heguetan ez zauan elur gehixegi, eta lehenengo eguna ona ematen zaben arren, hurrenguetan zeozer exkaxtuko zabala aurrikusitxa zauan. Halere, Aran, Txirios eta hirurok animatu ginan haruntz abantatzera. Urten eta kasurik txarrenian buelta emateko aukera hor geneukanez, furgonetan guazen bitxartian, Angel Oruseko aterpetxian lekua hartu genduan, Aneto egin ondoren, Posetsetik gertu geratzeko asmotan, eta bixamunia\n- maiatzak 12, 2014\nArratsaldean Chamonixetik bueltaka, zer eta Santiso, Bastida eta Mikel ikusi genitxuan. Gu dutxa bila gabizen, eta hauek ordurako jakinan gainian. Santisok halaxe esan zigun, hor daon konplejo deportibuan topaukozuez dutxak. Hamen deitzetze "suiminpul"! Grand Paradisen egon ostian MtBlanc itxeko asmotan zirala. Guk ere planen artian zakagun hori, halere, eguraldixak eta nekiak aurtengo aste santuan ez zigula lagako ematen daban. Egualdixa oso segurua ez zanez, planez aldatu zaben hauek ere eta hurrengo egunerako Le Tour herritxik urtetzeko asmotan ziran gaineko glaziarrera, ia leporaino iristen ziran. Gu ere Le Tour ingurura jutekuak ginan, eta dutxatu eta horixe egin genduan. Han topo in genduan berriz ere eurekin, baina bixamoneko planak oso bestelakuak ziran, hauek glaziarria zeharkatzia nahi zaben, eta gora segi. Le Tourreko glaziarran amaiera. Goian ezkerretan geratzen da Albert I aterpetxia Gu aldiz, udako bidiakin bat itxera guazen, ezkerretik. Hauek neguko bid\nZermattetik Chamonixera trenez bueltatzeko ixa egun osua bihar izan genduan. 5bat ordutako bidia dao, 3 tren transbordokin, eta lehenengo trena eguerdiko 12xak aldian urtetzen zanez, arratsaldeko 6ak inguru horretan iritsi ginan Argentierera (Gainera azkenengo trenan ordez autobusez jun bihar izan ginan tunel bat konpontzen ari ziralako). Furgonara allau eta hurrengo egunetan Suitza aldera juteko asmua geneukan, baina egualdi onakin egun bakarra zauan aurrikusitxa, eta ondoren exkaxten hasteko prebisiua zauan. Egun bakarrerako Suitzara jutiak ez zuala merezi erabaki genduan. Neka-neka inda egon arren, zeozer in bihar genduan behin han egonda egualdi ona egongo zan egun bakarrian. Halere, gorputzak eta buruak deskantsua eskatzen ziguten, baina jakin bazakigun hona bueltautakuan damutuko ginala ezer itxen ez bagenduan. Mont Blanc-eko mendikatian parez pare (Chamonixetik iparreruntz) dauan Aiguilles Rouges mendikatian buelta bat ematia pentsatu genduan, baina mendikatian iparretik, eta\nBeti gustatzen jata jun aurretik kalkulu batzuk itxia. Horretarako interneten bila ibili nintzan, eta ez nuan gauza askorik aurkitxu. Gehixen bat errekorgilien erreferentziaren bat. Horregatik, nik guk indakuan datuak jartzia pentsatu dot, inor ni bezela erreferentzia bila ibiliko balitz, gutxienez ideia bat itxeko: 1eguna Ordua Denbora Distantzia Desnibela + Desnibela - Argentiere (Chamonix) 04:30:00 Col de chardonet 10:19:11 05:49:11 13,28 2302 230 Kanal azpia 11:01:43 00:42:32 0,16 13 13 Saleina glaziarra 11:57:18 00:55:35 3,68 8 496 Atsedena 12:04:48 00:07:30 0,06 2 2 Grande luiko lepora igoera 14:10:17 02:05:29 2,52 578 4 Atsedena 14:24:01 00:13:44 0,13 0 6 La Fouly 15:56:15 01:32:14 9,53 8 1800 Batura 11:26:17


Irailaren 8an joango dira Arantzazura Legazpiko erromesak - Goierriko Hitza : Goierriko Hitza\nDatorren igandean, irailak 8, legazpiarren txanda da Arantzazuko erromesaldian. Ama Birjinaren eguna irailaren 9an da. Urtero-urtero egiten dute legazpiarrek erromesaldia egunaren bueltan. 07:30ean Udanatik Arantzazura oinez joango diren erromesek autobus zerbitzua daukate Legazpitik hara joateko. 10:00etan bidaia autobusez egingo dutenek hartuko dute autobusa. Hamarretakoa ez dute eraman behar Ama Birjinaren iturrian boluntario talde batek salda beroa eta txorizo egosia banatuko dutelako. Ondoren, 14:00etan herri bazkaria egingo dute Arantzazuko Santutegia hoteleko jatetxean. Bazkarirako txartelak 20 euroan eskuratu daitezke Legazpiko udaletxeko Herritarren Arreta Bulegoan.